qundao/data-zh-poetry huggingface dataset:
题张子素竹石图
作者：杨士奇
朝代：明

练就长生万寿丹，金函拜捧献金銮。归来庭掩娟娟玉，静倚珊瑚石畔看。
题张氏秋月轩
作者：杨士奇
朝代：明

开轩对秋月，皎若白玉盘。光辉上下澈无际，洞然八极天地宽。山河微茫影可识，拂云桂树常团团。太虚无尘万籁净，玉绳璀璨金波寒。是时秋气澄，俯仰皆奇观。灵台湛湛俗不染，坐与月色相盘桓。念昔少小家西陲，爱此明月同襟期。黔南蓟北行欲老，惟有明月长相随。月轮万古行乾坤，年年常阅秋与春。平生双眼炯如月，阅人富贵兼贱贫。谁其胸中如月明，烦卿一阅世上人。
题弼侄山水
作者：杨士奇
朝代：明

平生端绂侍金闺，万里云山忆故栖。正是江南三月暮，枫林茅舍子规啼。
题弼侄山水
作者：杨士奇
朝代：明

斋居无俗事，清眺擅吴江。水郭团农舍，柴门系钓艭。天涵洞庭水，云带洞庭山。永日谈经罢，凭轩一解颜。故国嘉山水，文溪带武峰。披图思不尽，亲舍白云重。家住清溪上，山光满竹林。共怜簪组累，徒系故园心。
题弼侄山水·其一
作者：杨士奇
朝代：明

斋居无俗事，清眺擅吴江。水郭团农舍，柴门系钓艭。
题弼侄山水·其三
作者：杨士奇
朝代：明

故国嘉山水，文溪带武峰。披图思不尽，亲舍白云重。
题弼侄山水·其二
作者：杨士奇
朝代：明

天涵洞庭水，云带洞庭山。永日谈经罢，凭轩一解颜。
题弼侄山水·其四
作者：杨士奇
朝代：明

家住清溪上，山光满竹林。共怜簪组累，徒系故园心。
题弼侄梅
作者：杨士奇
朝代：明

轻薄纷纷桃李过，梅花独擅岁寒清。为语子孙坚雅操，莫隳清白旧家声。
题弼侄竹
作者：杨士奇
朝代：明

清溪溪上竹如箦，旧隐林中趣味长。堪笑幽閒大小阮，也劳尘事逐山王。单父堂前玉两竿，政閒每日报平安。可人千尺冰霜操，要看亭亭到岁寒。
题弼侄竹·其一
作者：杨士奇
朝代：明

清溪溪上竹如箦，旧隐林中趣味长。堪笑幽閒大小阮，也劳尘事逐山王。
题弼侄竹·其二
作者：杨士奇
朝代：明

单父堂前玉两竿，政閒每日报平安。可人千尺冰霜操，要看亭亭到岁寒。
题弼侄鹤
作者：杨士奇
朝代：明

午夜月凉清露下，舞馀嘹唳九皋音。萧閒不是轩墀物，海阔天高万里心。
题彭宪佥白海青图
作者：杨士奇
朝代：明

由来搏击威，云鸿不敢即。伫睇极青冥，群飞皆戢翼。柏府坐看时，重有秋霜色。
题彭甥士淳梅花
作者：杨士奇
朝代：明

北风猎猎捲飞沙，之子南辕道路赊。正直冰霜岁华暮，阖闾城下看梅花。南溪先生秉高洁，曾乘别驾阖闾城。想像梅花丈人行，须知玉润映冰清。讲堂春永坐横经，绕席梅花相对清。想见长洲萧博士，往来吟咏共高情。
题彭甥士淳梅花·其一
作者：杨士奇
朝代：明

北风猎猎捲飞沙，之子南辕道路赊。正直冰霜岁华暮，阖闾城下看梅花。
题彭甥士淳梅花·其三
作者：杨士奇
朝代：明

讲堂春永坐横经，绕席梅花相对清。想见长洲萧博士，往来吟咏共高情。
题彭甥士淳梅花·其二
作者：杨士奇
朝代：明

南溪先生秉高洁，曾乘别驾阖闾城。想像梅花丈人行，须知玉润映冰清。
题徐义副使景齐卷
作者：杨士奇
朝代：明

绣廌为衣铁作冠，森沉柏府凛霜寒。騑騑四牡遵周道，会得声华久远看。松桧姿容冰雪怀，肯教当路聚狼豺。古人须似赵清献，莫遣高斋过景斋。
题徐义副使景齐卷·其一
作者：杨士奇
朝代：明

绣廌为衣铁作冠，森沉柏府凛霜寒。騑騑四牡遵周道，会得声华久远看。
题徐义副使景齐卷·其二
作者：杨士奇
朝代：明

松桧姿容冰雪怀，肯教当路聚狼豺。古人须似赵清献，莫遣高斋过景斋。
题徐孚竹
作者：杨士奇
朝代：明

潇湘万顷秋，淇园千亩绿。幽玩何须多，一枝清已足。
题徐氏孝友堂
作者：杨士奇
朝代：明

堂上婴啼五色衣，堂前荆树烂相辉。流尘不到文江曲，家庆须知自古稀。家联节孝先生谱，堂有文安学士书。具庆百年兼具翕，人间一乐有谁知。
题徐氏孝友堂·其一
作者：杨士奇
朝代：明

堂上婴啼五色衣，堂前荆树烂相辉。流尘不到文江曲，家庆须知自古稀。
题徐氏孝友堂·其二
作者：杨士奇
朝代：明

家联节孝先生谱，堂有文安学士书。具庆百年兼具翕，人间一乐有谁知。
题徐良玉梅花
作者：杨士奇
朝代：明

两度安南奉使来，玉葩曾看岭头梅。由来使者清于玉，不带飞尘半点回。天阙南头治夏官，公馀庭馆对芝兰。庭前别有梅花树，冰雪相看到岁寒。
题徐良玉梅花·其一
作者：杨士奇
朝代：明

两度安南奉使来，玉葩曾看岭头梅。由来使者清于玉，不带飞尘半点回。
题徐良玉梅花·其二
作者：杨士奇
朝代：明

天阙南头治夏官，公馀庭馆对芝兰。庭前别有梅花树，冰雪相看到岁寒。
题德贯牡丹松鹤
作者：杨士奇
朝代：明

虬松千丈拂青云，初下云间散诞身。画史安知海天意，粉图空写洛阳春。
题戴文进湘江雨意卷
作者：杨士奇
朝代：明

十年放浪湘江客，题遍江头绿玉枝。今日披图看烟雨，秋风霜鬓已成丝。纷驰名利不知劳，马首红尘十丈高。谁似钱塘戴文进，小斋无事玩湘皋。
题戴文进湘江雨意卷·其一
作者：杨士奇
朝代：明

十年放浪湘江客，题遍江头绿玉枝。今日披图看烟雨，秋风霜鬓已成丝。
题戴文进湘江雨意卷·其二
作者：杨士奇
朝代：明

纷驰名利不知劳，马首红尘十丈高。谁似钱塘戴文进，小斋无事玩湘皋。
题戴文进竹雪书房
作者：杨士奇
朝代：明

分栽脩竹已成林，每到严冬雪积深。斋馆相看不曾厌，只缘俱有岁寒心。此君高节净娟娟，况复瑶华相映妍。王子斋居足清兴，定知不棹剡中船。
题戴文进竹雪书房·其一
作者：杨士奇
朝代：明

分栽脩竹已成林，每到严冬雪积深。斋馆相看不曾厌，只缘俱有岁寒心。
题戴文进竹雪书房·其二
作者：杨士奇
朝代：明

此君高节净娟娟，况复瑶华相映妍。王子斋居足清兴，定知不棹剡中船。
题扇寄余正安
作者：杨士奇
朝代：明

倭麻来海外，裁扇剧清真。还凭玉堂笔，写寄玉堂人。
题敏求斋
作者：杨士奇
朝代：明

閒居积文史，不厌五车多。白玉须成器，流光惜逝波。阶前春草遍，林下午风和。还有同门者，时来共切磋。
题文丞相字
作者：杨士奇
朝代：明

惠风布和气，流云度春阴。时卉播芳润，嘤鸣怀好音。邑中理琴罢，逍遥翰墨林。图帙左右陈，永谢浮虑侵。静观悟玄化，油然适我心。奄忽百岁馀，名德扬至今。烨烨文山书，尚照文水浔。惟应嗣世者，持用宝南金。
题施员外画
作者：杨士奇
朝代：明

久旷山水游，披图适心目。远岫云外青，清潭千丈绿。芳尊集幽舫，春鸟鸣高木。茅屋是谁家，门无往来躅。
题晋江何氏怡寿堂
作者：杨士奇
朝代：明

圣代多耆寿，何家有凤毛。谖明承日暖，椿老拂云高。甘旨供天禄，欢娱艳赐袍。庭闱介百岁，锦诰见华褒。
题曾仪鲤鱼
作者：杨士奇
朝代：明

曾承姜氏孝，亦载琴高仙。今朝与子别，早晚待书传。
题曾学士竹
作者：杨士奇
朝代：明

石田筼筜不百个，满池羃羃春云阴。神仙疑来旌节降，风雨欲动蛟龙吟。江南种竹家家好，北来见竹如见宝。何人胸中富淇澳，醉墨淋漓为公扫。六月萧萧不知夏，白日长空翠如泻。九龙山人不可作，对此阴森亦萧洒。马头红尘千丈深，朝驰暮走积满襟。兴来拂衣何所适，梦忆山阴脩竹林。爱君城西卷雨轩，萧爽可以舒郁烦。朝回借坐共永日，不须砍鲙倾金尊。
题曾翚主事竹石图
作者：杨士奇
朝代：明

石上翛翛翠两竿，含风泛雪拂云端。时平讼简文书静，最好秋官署里看。
题木石小画与镛孙
作者：杨士奇
朝代：明

奕奕西昌贞节门，黄陂丰采见曾孙。须以诗书振勋业，莫随木石老邱樊。
题朱四智梦草轩
作者：杨士奇
朝代：明

骨肉皆钟爱，兄弟重连枝。生为同一气，殁为永别离。谁言永别离，夜夜梦见之。梦见何所为，和乐如故时。忽觉各分散，泣下横交颐。中堂理单篪，声悲不能谐。绵绵而弗忘，中自长相思。谢子笃天伦，梦感著声诗。因之名我轩，恒用著所怀。
题朱给事所藏马牛二图
作者：杨士奇
朝代：明

矫矫皆雄姿，来从渥洼涘。金羁未络头，散诞春风里。试令剪拂效驱驰，君看一日轻千里。宛宛柳丝柔，绵绵芳草绿。三月耕犁閒，春田雨新足。纷纷陌上骤青骢，独占溪南坐黄犊。
题朱给事所藏马牛二图·其一
作者：杨士奇
朝代：明

矫矫皆雄姿，来从渥洼涘。金羁未络头，散诞春风里。试令剪拂效驱驰，君看一日轻千里。
题朱给事所藏马牛二图·其二
作者：杨士奇
朝代：明

宛宛柳丝柔，绵绵芳草绿。三月耕犁閒，春田雨新足。纷纷陌上骤青骢，独占溪南坐黄犊。
题李伯高画
作者：杨士奇
朝代：明

芙蓉峰下沧洲畔，碧水回环漾白沙。闻说草堂邻杏坞，年年花发照春霞。
题李处士画
作者：杨士奇
朝代：明

一去城中竟不归，閒依泉石谢尘羁。世人谁不知名姓，时有扣门来请医。
题李学士竹梧
作者：杨士奇
朝代：明

碧梧翠竹两清姿，岂但高斋坐对宜。裁管斲琴堪大用，不然须见凤来仪。永别锡山王道士，空馀翰墨乱人心。黄金若绾封侯印，曹霸王维聚若林。
题李学士竹梧·其一
作者：杨士奇
朝代：明

碧梧翠竹两清姿，岂但高斋坐对宜。裁管斲琴堪大用，不然须见凤来仪。
题李学士竹梧·其二
作者：杨士奇
朝代：明

永别锡山王道士，空馀翰墨乱人心。黄金若绾封侯印，曹霸王维聚若林。
题李生梅花
作者：杨士奇
朝代：明

剑沙此去坐横经，雪色梅花绕槛清。讲罢更应明正学，宗家时访李延平。
题李绍检讨梅花
作者：杨士奇
朝代：明

严冬朔风劲，草木俱凋瘁。气机运无停，奄属贞元际。寒梅动根荄，勃勃出生意。鲜葩皎玉雪，芳馨播天地。清素自厥赋，宁效夭桃媚。君子禀至性，兹植夙所契。幽斋坐相对，中怀净氛滓。相忘主与宾，讴吟舒泄泄。朅来玉堂馆，念之心弗寘。谁写当座隅，悠然见高致。
题杨允嘉近画
作者：杨士奇
朝代：明

碧梧翠竹论清修，介石由来君子德。盛年学业在操持，写向书斋作三益。峄阳嶰谷总奇材，别有奇材泗水隈。圣治无为用韶乐，选材须献大廷来。
题杨允嘉近画·其一
作者：杨士奇
朝代：明

碧梧翠竹论清修，介石由来君子德。盛年学业在操持，写向书斋作三益。
题杨允嘉近画·其二
作者：杨士奇
朝代：明

峄阳嶰谷总奇材，别有奇材泗水隈。圣治无为用韶乐，选材须献大廷来。
题杨学士画
作者：杨士奇
朝代：明

群山开奕奕，清涧绕沄沄。叆叇疑浮玉，巑岏讶染纁。岩芝香可茹，林翠暖如熏。想见幽栖者，尘喧了不闻。素琴兼白鹤，潇洒散高踪。境类金精迥，山如玉笥重。泉香流石乳，霞彩拂虬松。溪上桃花满，神仙倘解逢。
题杨学士画
作者：杨士奇
朝代：明

翠岫青林二月春，风光潋滟绛桃新。何人独解无尘事，茅舍山中访隐沦。无人六月不愁暑，二子水亭萧爽同。林影溪光坐终日，何须醉引碧荷筒。雨后参差锦树明，碧云楼阁丽秋晴。扁舟閒恋溪亭净，已胜山阴雪夜行。十日河流冻不潮，连山一带玉岧峣。不嫌寒气侵人骨，独解骑驴学灞桥。
题杨学士画·其一
作者：杨士奇
朝代：明

群山开奕奕，清涧绕沄沄。叆叇疑浮玉，巑岏讶染纁。岩芝香可茹，林翠暖如熏。想见幽栖者，尘喧了不闻。
题杨学士画·其一
作者：杨士奇
朝代：明

翠岫青林二月春，风光潋滟绛桃新。何人独解无尘事，茅舍山中访隐沦。
题杨学士画·其三
作者：杨士奇
朝代：明

雨后参差锦树明，碧云楼阁丽秋晴。扁舟閒恋溪亭净，已胜山阴雪夜行。
题杨学士画·其二
作者：杨士奇
朝代：明

无人六月不愁暑，二子水亭萧爽同。林影溪光坐终日，何须醉引碧荷筒。
题杨学士画·其二
作者：杨士奇
朝代：明

素琴兼白鹤，潇洒散高踪。境类金精迥，山如玉笥重。泉香流石乳，霞彩拂虬松。溪上桃花满，神仙倘解逢。
题杨学士画·其四
作者：杨士奇
朝代：明

十日河流冻不潮，连山一带玉岧峣。不嫌寒气侵人骨，独解骑驴学灞桥。
题杨学士藏子昂画刺虎图
作者：杨士奇
朝代：明

妇牵车，夫推毂。车中儿，貌如玉。全家远戍不辞苦，日暮途荒车下宿。山凄凄，林谡谡。飒然阴飙度，夫身罹虎毒。妇奋遂虎曳虎足，呼儿抽刀斮虎腹。倒虎肝肠夫来复，终然妇愤不可平，夫命无由百身赎。有司匦函上行义，华表辉煌旌白屋，千年异事太史录。人生富贵鸟过目，谁有姓名光汗竹。吴兴妙绝诗与画，况复巴西详委曲。昔贤汲汲翼名教，竞为表彰励民俗。建安学士古人心，珍袭此图常韫椟。偶然出示嘅古道，援笔题诗愧貂续。
题杨学士藏陈所翁四龙图
作者：杨士奇
朝代：明

近代画龙谁第一，举世所重闽陈容。秘府人家屡曾见，叶公虽古难独工。此图四龙妙无敌，变化奇态才数尺。乾坤黯黪閟云雾，风雷奔驱裂崖石。腾身并出青冥上，盘拿夭矫皆相向。神光睒矆如剑铓，倒捲江潮起银浪。陈翁画意与谁同，爱龙所重泽物功。炎飙六月撼原野，矫首滂沱如画中。
题杨宗勖所藏赵仲穆小画
作者：杨士奇
朝代：明

茅屋溪山夐绝尘，青松长对老龙鳞。高情恐是王摩诘，骑马桥南访隐沦。林外青山山下溪，白云翠浪晃荆扉。画图自是江南趣，身恋君恩独未归。
题杨宗勖所藏赵仲穆小画·其一
作者：杨士奇
朝代：明

茅屋溪山夐绝尘，青松长对老龙鳞。高情恐是王摩诘，骑马桥南访隐沦。
题杨宗勖所藏赵仲穆小画·其二
作者：杨士奇
朝代：明

林外青山山下溪，白云翠浪晃荆扉。画图自是江南趣，身恋君恩独未归。
题杨绍林竹
作者：杨士奇
朝代：明

本是淇园种，森森枝叶开。清风常自爱，莫□□□□。
题松
作者：杨士奇
朝代：明

山中多岁月，白日起苍虬。但适栋梁用，那无匠石求。
题林静小景
作者：杨士奇
朝代：明

幽居无俗韵，山人有馀清。鸣湍泻晴壑，高秋啭早莺。相携一散躅，亦得畅其情。
题枯木竹石
作者：杨士奇
朝代：明

乔木风霜古，贞石金铁如。所以尚志人，乐偕木石俱。况有淇澳姿，清风当座隅。力田有馀暇，足用适诗书。
题枯木竹石寄赠司训陈仲仁
作者：杨士奇
朝代：明

文范远孙同里闬，都门分手又经年。九峰三泖多才俊，想见洋洋蔼诵弦。南望三吴有所思，羡渠淞上拥皋比。故乡一片山林趣，写寄高斋慰别离。
题枯木竹石寄赠司训陈仲仁·其一
作者：杨士奇
朝代：明

文范远孙同里闬，都门分手又经年。九峰三泖多才俊，想见洋洋蔼诵弦。
题枯木竹石寄赠司训陈仲仁·其二
作者：杨士奇
朝代：明

南望三吴有所思，羡渠淞上拥皋比。故乡一片山林趣，写寄高斋慰别离。
题梅
作者：杨士奇
朝代：明

万卉凋零后，梅花开满枝。由来冰雪操，横笛不妨吹。
题梅
作者：杨士奇
朝代：明

不但魁众芳，高洁无比儗。商鼎论调羹，何曾及桃李。
题梅
作者：杨士奇
朝代：明

桃李盛芳妍，春风一朝歇。穷冬岁华尽，见此枝上雪。天寒渺空阔，清香表高洁。
题梅
作者：杨士奇
朝代：明

白鸥江畔金鱼浦，草阁柴扉是我家。昨夜玉堂清梦到，还临流水看梅花。春坊中允写琼枝，正是园林雪罢时。莫讶相逢易□赠，娟娟冰玉岁寒期。
题梅·其一
作者：杨士奇
朝代：明

白鸥江畔金鱼浦，草阁柴扉是我家。昨夜玉堂清梦到，还临流水看梅花。
题梅·其二
作者：杨士奇
朝代：明

春坊中允写琼枝，正是园林雪罢时。莫讶相逢易□赠，娟娟冰玉岁寒期。
题梅与之序侄
作者：杨士奇
朝代：明

盘中松竹如云雾，尚少梅花玉雪姿。置在草堂成四友，岁寒相对静相宜。
题梅与从孙翙
作者：杨士奇
朝代：明

吾本清白宗，西昌四伯祀。孝友惇家庭，诗书累科第。炳然冰雪持，靡间处与仕。先德既日远，后裔流或异。我出四十年，归来重嗟喟。诸孙森森中，静厚颇见翙。言动弗佻轻，乡闾免讥议。以兹恒近之，出入左右侍。老人行有日，王程敢稽迟。临别赠瑶华，老人有深意。尔翙尚勉旃，力学无废坠。旦暮事简册，躬行在仁义。慎勿效流俗，龌龊苟污利。明明待制公，清名传良吏。子孙当敬念，庶不忝先世。
题梅与李仲贵
作者：杨士奇
朝代：明

四十馀年归旧里，不胜衰薄叹民风。一心恬憺无尘累，闾巷相看有此翁。归里匆匆欲别难，画船春水发江干。一枝留赠罗浮玉，他日归来共岁寒。
题梅与李仲贵·其一
作者：杨士奇
朝代：明

四十馀年归旧里，不胜衰薄叹民风。一心恬憺无尘累，闾巷相看有此翁。
题梅与李仲贵·其二
作者：杨士奇
朝代：明

归里匆匆欲别难，画船春水发江干。一枝留赠罗浮玉，他日归来共岁寒。
题梅与江阴周生
作者：杨士奇
朝代：明

一树葳蕤蔼素云，水边林畔不胜春。周家旧爱莲花好，添著梅花清十分。潇洒清姿玉雪寒，莫教横笛近阑干。金樽檀板难相称，正好江阴道院看。
题梅与江阴周生·其一
作者：杨士奇
朝代：明

一树葳蕤蔼素云，水边林畔不胜春。周家旧爱莲花好，添著梅花清十分。
题梅与江阴周生·其二
作者：杨士奇
朝代：明

潇洒清姿玉雪寒，莫教横笛近阑干。金樽檀板难相称，正好江阴道院看。
题梅寄傅知州
作者：杨士奇
朝代：明

初入聊城县，遥闻郓守贤。教先重芹泮，治不假蒲鞭。吏牍清无滞，农田盛有年。公馀多秀句，吟咏玉梅边。
题梅寄刘仲兼老侄
作者：杨士奇
朝代：明

故家遗泽根株盛，素蕊含香吐正齐。雪后曾寻珠浦侧，春来先映白桥西。十年去邑心相念，千里披图手自题。珍重岁寒贞操在，水南清鹤待重携。
题梅寄友人
作者：杨士奇
朝代：明

冰霜同是岁寒心，回首江南间阔深。尚有风流何逊在，水边篱落待重寻。
题梅寄康仲颖
作者：杨士奇
朝代：明

忆昔茭湖处士家，玉梅亲拜丈人花。冰霜晚岁全高洁，閒映孤村碧水涯。分手花前又几时，旧家相好最相思。才华共爱清如玉，有使题诗寄一枝。
题梅寄康仲颖·其一
作者：杨士奇
朝代：明

忆昔茭湖处士家，玉梅亲拜丈人花。冰霜晚岁全高洁，閒映孤村碧水涯。
题梅寄康仲颖·其二
作者：杨士奇
朝代：明

分手花前又几时，旧家相好最相思。才华共爱清如玉，有使题诗寄一枝。
题梅寄萧雅容布政
作者：杨士奇
朝代：明

螺川驿下雨丝丝，暮烛维舟话别离。满袖春风向江汉，南瞻黄鹤不胜思。回首分携四越春，江云海树梦频频。过鸿聊寄相思字，定对梅花忆故人。
题梅寄萧雅容布政·其一
作者：杨士奇
朝代：明

螺川驿下雨丝丝，暮烛维舟话别离。满袖春风向江汉，南瞻黄鹤不胜思。
题梅寄萧雅容布政·其二
作者：杨士奇
朝代：明

回首分携四越春，江云海树梦频频。过鸿聊寄相思字，定对梅花忆故人。
题梅寄蒋子夔
作者：杨士奇
朝代：明

别卿四十年，思乡邈万里。朝陪玉堂讲，暮醉金壶醴。我有一株雪，持用赠君子。置之三径中，清白宛相似。
题梅寄襄城李公
作者：杨士奇
朝代：明

第一梅花擅早春，冰为肌骨雪为神。江南何处看尤好，锦帐牙旗伴玉人。
题梅寄钟天锡宪副
作者：杨士奇
朝代：明

早属秋官起盛名，又随司寇饬边城。平生一片冰霜操，移向东藩表洁清。故家共住西江上，为托梅花寄远思。无限乡园清白意，与卿同结岁寒期。
题梅寄钟天锡宪副·其一
作者：杨士奇
朝代：明

早属秋官起盛名，又随司寇饬边城。平生一片冰霜操，移向东藩表洁清。
题梅寄钟天锡宪副·其二
作者：杨士奇
朝代：明

故家共住西江上，为托梅花寄远思。无限乡园清白意，与卿同结岁寒期。
题梅月轩
作者：杨士奇
朝代：明

清轩夕不扃，梅映月娉婷。移影上琴荐，浮香著砚屏。一尘元不染，万籁寂无听。即此坐閒暇，澹然心志宁。
题梅竹赠郭子成还北京
作者：杨士奇
朝代：明

貌得春风玉一枝，使回清气满青骊。过江还遇江南客，莫遣披图动所思。昔在江南种竹枝，十年离别重相思。春回已是冰霜后，白日青云见羽仪。
题梅竹赠郭子成还北京·其一
作者：杨士奇
朝代：明

貌得春风玉一枝，使回清气满青骊。过江还遇江南客，莫遣披图动所思。
题梅竹赠郭子成还北京·其二
作者：杨士奇
朝代：明

昔在江南种竹枝，十年离别重相思。春回已是冰霜后，白日青云见羽仪。
题梅花图
作者：杨士奇
朝代：明

昔者江南住，栖迟万玉林。只今图画见，遗恨别离深。凛凛岁寒意，娟娟冰雪心。北人知爱少，閒伴小窗吟。
题梅花有赠
作者：杨士奇
朝代：明

相见桃源下，相送长淮侧。清谈夜向中，月照蓬窗白。爱君好心事，况复真颜色。聊赠玉梅花，交情矢无斁。
题梅花赠别朱与言
作者：杨士奇
朝代：明

久别欣会合，将离怀缱绻。何况夙心亲，家居接乡县。念子五云秀，束发异群彦。明经掇贤科，立志挺高狷。温润玉无瑕，精劲金百鍊。荆益奠大藩，白简佐司宪。雍雍春阳度，肃肃秋霜面。幽隐亟咨诹，贪浊严惩劝。蜚英达宸聪，登崇自廷荐。南京根本地，都台纪纲建。秉诚敷献替，致明决议谳。孤特昔张升，正贞今赵抃。昨者考绩来，谒帝大明殿。引疾却奏函，归展膺天眷。夏初气清和，杨花竞飞燕。岂无一斗酒，衰老违郊饯。赠此玉梅花，聊慰情所恋。期共保清素，岁暮长相见。
题梅花赠宋洵南京户部检校
作者：杨士奇
朝代：明

妙年冠带仕京华，桥梓光荣共一家。但遣襟怀如玉雪，簿书閒暇对梅花。
题梅赠以穰
作者：杨士奇
朝代：明

携手河梁欲别难，故乡南去路漫漫。一枝林下清如玉，但保风霜到岁寒。
题梅赠刘伯埙南行
作者：杨士奇
朝代：明

都阃边南控百蛮，只今椎髻学衣冠。春风绿幕文书简，雪蕊冰花正好看。城瞰昆明池水滨，碧鸡山色日相亲。也知不忘乡关意，时对梅花想故人。
题梅赠刘伯埙南行·其一
作者：杨士奇
朝代：明

都阃边南控百蛮，只今椎髻学衣冠。春风绿幕文书简，雪蕊冰花正好看。
题梅赠刘伯埙南行·其二
作者：杨士奇
朝代：明

城瞰昆明池水滨，碧鸡山色日相亲。也知不忘乡关意，时对梅花想故人。
题梅赠医士萧玄立
作者：杨士奇
朝代：明

兰陵传谱系，两鬓雪霜侵。医业过三世，仙方抵百金。橘香苏氏井，杏艳董家林。更着梅花好，光辉利济心。
题梅赠挺孙南京都察院检校
作者：杨士奇
朝代：明

铁作枝柯玉作花，精神冰雪净无瑕。看图常砺操脩志，莫忝南州清白家。
题梅赠显仁刘脩撰
作者：杨士奇
朝代：明

五年不见刘脩撰，长在蓟门劳远思。此日归来重晤对，清风潇洒旧襟期。香和鼎俎春调膳，影上帘屏夕咏诗。别后看梅相忆处，阳和独擅最南枝。
题梅赠李学士
作者：杨士奇
朝代：明

春皋麦欲黄，春城柳纷绿。君子枉青顾，东来过茆屋。邻瓮分浊醪，书窗剪明烛。平生金兰交，一笑欢未足。仆夫晨在门，跽言农事促。执手送将归，飞花烂盈目。何以赠兹植，孤芳挺贞淑。高斋坐相对，岁晏人如玉。
题梅赠杨文昭广东宪使
作者：杨士奇
朝代：明

白简绯袍宠命新，南行一路见阳春。明时宪府清于水，只许梅花对玉人。华发萧萧铁作冠，梅关此去路漫漫。凭将使者冰霜操，散作炎州九夏寒。
题梅赠杨文昭广东宪使·其一
作者：杨士奇
朝代：明

白简绯袍宠命新，南行一路见阳春。明时宪府清于水，只许梅花对玉人。
题梅赠杨文昭广东宪使·其二
作者：杨士奇
朝代：明

华发萧萧铁作冠，梅关此去路漫漫。凭将使者冰霜操，散作炎州九夏寒。
题梅赠王澄渊贰守
作者：杨士奇
朝代：明

分手都门岁月赊，思君夜夜梦梅花。贞姿一段清于雪，不让西湖处士家。铁作根株玉作神，耻随桃李混芳尘。一从移植青山侧，野水疏篱自在春。四十年来金石交，枉烦青眼顾衡茅。临岐不尽岁寒意，持赠罗浮月一梢。
题梅赠王澄渊贰守·其一
作者：杨士奇
朝代：明

分手都门岁月赊，思君夜夜梦梅花。贞姿一段清于雪，不让西湖处士家。
题梅赠王澄渊贰守·其三
作者：杨士奇
朝代：明

四十年来金石交，枉烦青眼顾衡茅。临岐不尽岁寒意，持赠罗浮月一梢。
题梅赠王澄渊贰守·其二
作者：杨士奇
朝代：明

铁作根株玉作神，耻随桃李混芳尘。一从移植青山侧，野水疏篱自在春。
题梅赠萧雅容员外赴兖州知府
作者：杨士奇
朝代：明

有美同乡彦，兹晨又别离。光承宠命出，正及艳阳时。抚字人皆望，操存我所知。梅花故园意，持赠慰相思。
题梅赠郭太守还镇江
作者：杨士奇
朝代：明

每忆春坊旧，寥寥叹晓星。明时用郭伋，五马驻江城。庠序弦歌盛，桑麻雨露荣。梅花一片月，长伴使君清。
题梅送刘子辉博士
作者：杨士奇
朝代：明

向来三县拥皋比，衿佩诜诜喜得师。贤关此去齑盐味，又学元和韩退之。文江博士故多才，为喜亨衢特达开。九载相逢遽相别，临岐聊赠一枝梅。
题梅送刘子辉博士·其一
作者：杨士奇
朝代：明

向来三县拥皋比，衿佩诜诜喜得师。贤关此去齑盐味，又学元和韩退之。
题梅送刘子辉博士·其二
作者：杨士奇
朝代：明

文江博士故多才，为喜亨衢特达开。九载相逢遽相别，临岐聊赠一枝梅。
题梅送吴野知县
作者：杨士奇
朝代：明

折赠罗浮枝上雪，鲜葩芳蕊净无瑕。清于彭泽门前柳，不比河阳县里花。西昌县令辞官后，归住延陵季子州。好觅孤山林处士，看花携取鹤同游。
题梅送吴野知县·其一
作者：杨士奇
朝代：明

折赠罗浮枝上雪，鲜葩芳蕊净无瑕。清于彭泽门前柳，不比河阳县里花。
题梅送吴野知县·其二
作者：杨士奇
朝代：明

西昌县令辞官后，归住延陵季子州。好觅孤山林处士，看花携取鹤同游。
题梅送廖子谟
作者：杨士奇
朝代：明

河间佐郡屡经秋，几度怀人增别愁。报政重来又分手，白云红树思悠悠。送行折赠一枝梅，想见家林次第开。解绂何时共归去，岁寒花底共衔杯。
题梅送廖子谟·其一
作者：杨士奇
朝代：明

河间佐郡屡经秋，几度怀人增别愁。报政重来又分手，白云红树思悠悠。
题梅送廖子谟·其二
作者：杨士奇
朝代：明

送行折赠一枝梅，想见家林次第开。解绂何时共归去，岁寒花底共衔杯。
题梅送曾训导
作者：杨士奇
朝代：明

至性存真操，娟娟冰玉清。斋居坐相对，永矢岁寒盟。
题梅送校官赴岭南
作者：杨士奇
朝代：明

一命微官万里程，讲筵清对鲁诸生。春风到日人应到，赢得梅花满路迎。南度梅关第一州，之官偏称少时游。过家喜拜双亲健，莫遣王程久滞留。
题梅送校官赴岭南·其一
作者：杨士奇
朝代：明

一命微官万里程，讲筵清对鲁诸生。春风到日人应到，赢得梅花满路迎。
题梅送校官赴岭南·其二
作者：杨士奇
朝代：明

南度梅关第一州，之官偏称少时游。过家喜拜双亲健，莫遣王程久滞留。
题梅送民则弟南归
作者：杨士奇
朝代：明

万里南归莫叹嗟，东风持赠玉梅花。百年乔木诗书泽，珍重桂林同守家。
题梅送王琼玉致仕
作者：杨士奇
朝代：明

辞荣我羡王琼玉，赠以江南白玉花。此花开满西昌县，江上蒲帆应到家。收敛心情已息机，送行更咏白圭诗。归来纱帽笼头坐，莫遣流尘染素姿。
题梅送王琼玉致仕·其一
作者：杨士奇
朝代：明

辞荣我羡王琼玉，赠以江南白玉花。此花开满西昌县，江上蒲帆应到家。
题梅送王琼玉致仕·其二
作者：杨士奇
朝代：明

收敛心情已息机，送行更咏白圭诗。归来纱帽笼头坐，莫遣流尘染素姿。
题梅送胡方大归庐陵
作者：杨士奇
朝代：明

葭菼萧条半著霜，故人迢递溯归航。东风无限江南意，因尔牵情万里长。
题梅送辉侄赴宣城训导
作者：杨士奇
朝代：明

腊前定到宣城邑，斋舍梅花吐正妍。看取岁寒冰玉色，莫忘清白有家传。
题梅送钟沔
作者：杨士奇
朝代：明

武山秀拔五千仞，下有乔木蟠深根。故家文采重清白，铁干璚葩今尚繁。墨绶铜章向永嘉，人如素璧净无瑕。琴堂画永玩香雪，绝胜河阳县里花。名县幽偏说瑞安，县公嘉政海同宽。牡丹芍药无清趣，只看梅花到岁寒。
题梅送钟沔·其一
作者：杨士奇
朝代：明

武山秀拔五千仞，下有乔木蟠深根。故家文采重清白，铁干璚葩今尚繁。
题梅送钟沔·其三
作者：杨士奇
朝代：明

名县幽偏说瑞安，县公嘉政海同宽。牡丹芍药无清趣，只看梅花到岁寒。
题梅送钟沔·其二
作者：杨士奇
朝代：明

墨绶铜章向永嘉，人如素璧净无瑕。琴堂画永玩香雪，绝胜河阳县里花。
题槎翁画龙
作者：杨士奇
朝代：明

天下文明日，云从隘九霄。归田沾霈泽，同幸际皇朝。往岁尚书履，排云到九关。归来石台下，犹记写龙颜。
题槎翁画龙·其一
作者：杨士奇
朝代：明

天下文明日，云从隘九霄。归田沾霈泽，同幸际皇朝。
题槎翁画龙·其二
作者：杨士奇
朝代：明

往岁尚书履，排云到九关。归来石台下，犹记写龙颜。
题欧阳广汤梅花
作者：杨士奇
朝代：明

西昌欧阳生，明经起科目。当宁敬刑罚，擢官秋卿属。生抱忠厚资，况奉先训笃。夜烛治官书，求生于死狱。所听两造词，不厌四五覆。明鉴靡遁情，被辜皆诚服。门庭净若洗，襟怀皎于玉。勉勉持廉虚，孜孜存洞属。司寇上贤绩，爰进秩与禄。特达腾声誉，恬澹寡嗜欲。阶砌绝氛埃，不杂桃李俗。雪色素梅花，先春烂盈瞩。公馀坐相对，人物两清馥。
题欧阳渤梅
作者：杨士奇
朝代：明

莫叹冷官兼冷地，古人忧道不忧贫。一经分教繁昌县，日对梅花慕古人。
题欧阳潘梅
作者：杨士奇
朝代：明

我家文节宋名臣，风节当时表缙绅。景仰前脩在贤辈，莫因词赋托骚人。万里秋风蜀道难，绿袍西去作儒官。行装祗有梅花卷，须共冰霜阅岁寒。
题欧阳潘梅·其一
作者：杨士奇
朝代：明

我家文节宋名臣，风节当时表缙绅。景仰前脩在贤辈，莫因词赋托骚人。
题欧阳潘梅·其二
作者：杨士奇
朝代：明

万里秋风蜀道难，绿袍西去作儒官。行装祗有梅花卷，须共冰霜阅岁寒。
题武昌陈氏荣寿堂
作者：杨士奇
朝代：明

高卧烟霞似散仙，春秋人羡伏生年。閒吹紫玉携黄鹤，来往三湘七泽边。九天鸾诰下林皋，五彩宫罗绣豸袍。荣寿堂中过百岁，日持仙醴荐仙桃。坐分天禄荷天恩，赐帛年来屡到门。但比乾坤祝明圣，都将勋业付儿孙。
题武昌陈氏荣寿堂·其一
作者：杨士奇
朝代：明

高卧烟霞似散仙，春秋人羡伏生年。閒吹紫玉携黄鹤，来往三湘七泽边。
题武昌陈氏荣寿堂·其三
作者：杨士奇
朝代：明

坐分天禄荷天恩，赐帛年来屡到门。但比乾坤祝明圣，都将勋业付儿孙。
题武昌陈氏荣寿堂·其二
作者：杨士奇
朝代：明

九天鸾诰下林皋，五彩宫罗绣豸袍。荣寿堂中过百岁，日持仙醴荐仙桃。
题水仙
作者：杨士奇
朝代：明

汉广之滨，清洛之汭。留此娟好，邂逅谁遗。
题江乡归趣图
作者：杨士奇
朝代：明

手握天机丝五色，大庭补衮不辞勤。如何一夕秋风兴，忆著沧波旧钓纶。绿水青山写作图，无边逸趣在樵渔。不闻昔老渭川叟，八十初来载后车。早年八九吞云梦，老见乾坤四海心。为语江云缓飞去，从龙还用作甘霖。七十年高鬓未皤，新来归兴似江波。玉堂更住三千日，去和尧民击壤歌。一带江乡五千里，春风浩荡画图新。莘野磻溪有相似，明时耕钓岂无人。金陵南上到江陵，看画依稀感嘅生。赤壁尚馀沉戟在，黄州谁和洞箫声。巴陵西畔楚江分，曾泛湖波望岳云。借得君山小龙笛，月明吹向洞庭君。少年初赋远游篇，曾看三湘七泽连。共是玉皇香案吏，他时随去挟飞仙。鹦鹉洲前杨柳树，飞花偏著钓蓬多。何时半醉蓬窗底，卧听沧浪孺子歌。半生近侍共清班，行见天恩并赐閒。重过南楼跨黄鹤，寻君须到绣林山。
题江乡归趣图·其一
作者：杨士奇
朝代：明

手握天机丝五色，大庭补衮不辞勤。如何一夕秋风兴，忆著沧波旧钓纶。
题江乡归趣图·其三
作者：杨士奇
朝代：明

早年八九吞云梦，老见乾坤四海心。为语江云缓飞去，从龙还用作甘霖。
题江乡归趣图·其九
作者：杨士奇
朝代：明

鹦鹉洲前杨柳树，飞花偏著钓蓬多。何时半醉蓬窗底，卧听沧浪孺子歌。
题江乡归趣图·其二
作者：杨士奇
朝代：明

绿水青山写作图，无边逸趣在樵渔。不闻昔老渭川叟，八十初来载后车。
题江乡归趣图·其五
作者：杨士奇
朝代：明

一带江乡五千里，春风浩荡画图新。莘野磻溪有相似，明时耕钓岂无人。
题江乡归趣图·其八
作者：杨士奇
朝代：明

少年初赋远游篇，曾看三湘七泽连。共是玉皇香案吏，他时随去挟飞仙。
题江乡归趣图·其六
作者：杨士奇
朝代：明

金陵南上到江陵，看画依稀感嘅生。赤壁尚馀沉戟在，黄州谁和洞箫声。
题江乡归趣图·其十
作者：杨士奇
朝代：明

半生近侍共清班，行见天恩并赐閒。重过南楼跨黄鹤，寻君须到绣林山。
题江乡归趣图·其四
作者：杨士奇
朝代：明

七十年高鬓未皤，新来归兴似江波。玉堂更住三千日，去和尧民击壤歌。
题江西副使梅
作者：杨士奇
朝代：明

江西宪副河南后，白简飞霜秉至公。一段梅花贞洁操，肯随桃李媚东风。花比琼瑶根比石，广平更是铁心肝。西山南浦无尘地，最好柏台相对看。
题江西副使梅·其一
作者：杨士奇
朝代：明

江西宪副河南后，白简飞霜秉至公。一段梅花贞洁操，肯随桃李媚东风。
题江西副使梅·其二
作者：杨士奇
朝代：明

花比琼瑶根比石，广平更是铁心肝。西山南浦无尘地，最好柏台相对看。
题汤节都指挥兰雪斋
作者：杨士奇
朝代：明

汤侯心迹清，潇洒兰与雪。惟兰媲芳馨，惟雪儗素洁。读书负高志，武爵承世勋。缓带杜元凯，雅歌祭将军。分阃帅淮南，大藩佐江右。兰雪凛清风，从初未尝有。功并西山立，名与章江流。金貂图麟阁，努力追前修。
题汤都司东皋草堂
作者：杨士奇
朝代：明

君侯襟度清于玉，草堂长忆东皋曲。堂中高韵列诗书，堂下幽香绕兰菊。雄藩此日任干城，玉帐牙旗常夙兴。我家亦有东皋屋，春雨蒲田归未能。
题泉坡学士龙
作者：杨士奇
朝代：明

时而渊潜，时而云升。乾元九五，天下文明。
题海天秋兴图
作者：杨士奇
朝代：明

琼台太守弹琴罢，观海如观太极中。远水长天清一色，悠然心境共昭融。已共安期汗漫游，海天空望白云秋。骖麟跨凤知何处，应在三山与十洲。
题海天秋兴图·其一
作者：杨士奇
朝代：明

琼台太守弹琴罢，观海如观太极中。远水长天清一色，悠然心境共昭融。
题海天秋兴图·其二
作者：杨士奇
朝代：明

已共安期汗漫游，海天空望白云秋。骖麟跨凤知何处，应在三山与十洲。
题溧阳两王先生归荣图
作者：杨士奇
朝代：明

壮岁青云雁序分，白头归里更情亲。一门寿俊联双璧，海内于今见几人。昼锦相辉入故园，连枝竞爽并高年。从前心事清如水，晚得幽閒不愧天。康乐才名我素交，惠连文苑旧同袍。眼看逸翮联翩去，不尽中情怅望劳。
题溧阳两王先生归荣图·其一
作者：杨士奇
朝代：明

壮岁青云雁序分，白头归里更情亲。一门寿俊联双璧，海内于今见几人。
题溧阳两王先生归荣图·其三
作者：杨士奇
朝代：明

康乐才名我素交，惠连文苑旧同袍。眼看逸翮联翩去，不尽中情怅望劳。
题溧阳两王先生归荣图·其二
作者：杨士奇
朝代：明

昼锦相辉入故园，连枝竞爽并高年。从前心事清如水，晚得幽閒不愧天。
题熊尚初经历茂恩堂
作者：杨士奇
朝代：明

五花金诰出金门，白发庭闱拜帝恩。当宁褒词明日月，全家庆泽戴乾坤。椿阴谖彩晴逾好，桂馥兰馨暖更繁。乌府幕中何以报，只应忠孝道弥敦。
题玄宗游骊山图
作者：杨士奇
朝代：明

上马含娇不任扶，君王揽辔待齐驱。蓬莱宫里三千女，独自骊山从乘舆。五队如花出帝城，年年扈跸赴华清。剑门西畔听啼鸟，竟有谁从蜀道行。
题玄宗游骊山图·其一
作者：杨士奇
朝代：明

上马含娇不任扶，君王揽辔待齐驱。蓬莱宫里三千女，独自骊山从乘舆。
题玄宗游骊山图·其二
作者：杨士奇
朝代：明

五队如花出帝城，年年扈跸赴华清。剑门西畔听啼鸟，竟有谁从蜀道行。
题玉簪
作者：杨士奇
朝代：明

姑射之姝，翠旌如帏。惟显簪玉，不睹容辉。
题王孟杨检讨鹡鸰图
作者：杨士奇
朝代：明

平生急难意，怅咏鹡鸰诗。绿水夫渠后，清秋独立时。王家好兄弟，对尔自怡怡。
题王孟瑞写竹寄本之
作者：杨士奇
朝代：明

北风起郊甸，寒声骤长林。引领睇溧阳，怀贤思弥深。耿介直士节，幽贞君子心。平生惇契好，如彼双南金。昔别夏未届，今来春载临。吴丝将蜀桐，和谐会相寻。岂乏桃李花，秋霜易见侵。懿此岁寒操，持贶心所钦。
题王性存画
作者：杨士奇
朝代：明

辉辉山水丽，云树蔼青苍。髣髴永嘉郡，环临西射堂。朝回书阁静，对此故难忘。
题王氏水竹居
作者：杨士奇
朝代：明

家住龙河碧玉湾，清风绕屋万琅玕。旧闻嵇阮诸才子，常聚南园与北园。王园西畔接文溪，种竹临溪个个齐。剩有山阴三月趣，彩毫丽句吐红霓。国初耆俊满西昌，文采风流重二王。我忆为童随杖舄，筼筜谷里听琳琅。最忆琼台太守贤，早从林馆究微言。寻源曾溯羲文上，细论先天与后天。临澴千岁散枝繁，又到虹溪几叶孙。溪上森森皆玉立，只应诗句咏淇园。少日林泉共隐沦，披衣扫石荫晴云。前年重过嬉游地，亲见诗人咏五君。叨禄京华总白颠，天恩有典赐归田。煮茶亭上伴烧笋，更折长竿共钓鲜。
题王氏水竹居·其一
作者：杨士奇
朝代：明

家住龙河碧玉湾，清风绕屋万琅玕。旧闻嵇阮诸才子，常聚南园与北园。
题王氏水竹居·其七
作者：杨士奇
朝代：明

叨禄京华总白颠，天恩有典赐归田。煮茶亭上伴烧笋，更折长竿共钓鲜。
题王氏水竹居·其三
作者：杨士奇
朝代：明

国初耆俊满西昌，文采风流重二王。我忆为童随杖舄，筼筜谷里听琳琅。
题王氏水竹居·其二
作者：杨士奇
朝代：明

王园西畔接文溪，种竹临溪个个齐。剩有山阴三月趣，彩毫丽句吐红霓。
题王氏水竹居·其五
作者：杨士奇
朝代：明

临澴千岁散枝繁，又到虹溪几叶孙。溪上森森皆玉立，只应诗句咏淇园。
题王氏水竹居·其六
作者：杨士奇
朝代：明

少日林泉共隐沦，披衣扫石荫晴云。前年重过嬉游地，亲见诗人咏五君。
题王氏水竹居·其四
作者：杨士奇
朝代：明

最忆琼台太守贤，早从林馆究微言。寻源曾溯羲文上，细论先天与后天。
题王郎中九峰归趣图
作者：杨士奇
朝代：明

老别郎中署，人看昼绣荣。家临三泖近，门对九峰清。邻叟来分席，家僮从阅耕。君恩重山岳，一饭未忘情。
题璚林积雪图送张宇初真人归龙虎山
作者：杨士奇
朝代：明

北风十日雪，大地气严凝。江湖千里断行迹，温泉火井皆为冰。盘盘龙虎山，岧峣出尘表。势并匡庐近斗牛，叠巘重崖隔深窕。向来积雪纷不消，千树万树凝琼瑶。素鸾缟鹤下飞舞，空中缥缈天香飘。上清真人夐清绝，吐气如虹貌如雪。袖有三华宝篆文，腰佩千年苍水玦。常招赤松为雨师，曾游东海邀安期。手执玄枢斡元化，一扫氛翳回春熙。玉皇端拱通明殿，紫凤云章频召见。天京十二楼五城，亲接群仙奉华宴。五彩春霞导金节，还向山中咽飞雪。明年北上翔双凫，更采灵芝谒丹阙。
题画
作者：杨士奇
朝代：明

仙桃千岁红，青爵相因依。知是瑶池使，东来几日归。花开檐卜林，双禽弄香雪。动植乘化机，当此艳阳月。
题画
作者：杨士奇
朝代：明

倚天万大碧崔嵬，水雾林霏湿半开。何处春山独乘兴，蹇驴骑度涧桥来。
题画
作者：杨士奇
朝代：明

士有不遇时，放浪遗世情。彼哉七君子，亦未泊其情。
题画
作者：杨士奇
朝代：明

延白云兮山中，荫乔木兮水澨。之君子兮空谷，憺逍遥兮终岁。
题画
作者：杨士奇
朝代：明

海天秋似洗，渺渺净烟涛。忽露珊瑚树，还看翡翠毛。
题画
作者：杨士奇
朝代：明

竹树纷纷翠欲迷，山云半敛水禽啼。何人自有清幽趣，不放扁舟过剡溪。
题画
作者：杨士奇
朝代：明

老树不为材，新林郁苍翠。矫首瞻西山，朝来有爽气。溪上带清峰，溪边满芳树。谁傍白云居，犹轸青云慕。
题画
作者：杨士奇
朝代：明

鸟啼花落春暮，云白山青雨馀。溪南有客访隐，林下何人著书。
题画·其一
作者：杨士奇
朝代：明

仙桃千岁红，青爵相因依。知是瑶池使，东来几日归。
题画·其一
作者：杨士奇
朝代：明

老树不为材，新林郁苍翠。矫首瞻西山，朝来有爽气。
题画·其二
作者：杨士奇
朝代：明

溪上带清峰，溪边满芳树。谁傍白云居，犹轸青云慕。
题画·其二
作者：杨士奇
朝代：明

花开檐卜林，双禽弄香雪。动植乘化机，当此艳阳月。
题画寄思贻兄
作者：杨士奇
朝代：明

多情不忍看离群，况复双清共拂云。蓟北江南六千里，白头兄弟两乡分。
题画寄王行敏
作者：杨士奇
朝代：明

王氏南园嘉菊盛，年来分植过兰塘。塘上萧閒六十叟，坐对秋风晚节香。兰塘秋清黄菊开，兰塘隐者日衔杯。酒酣若忆京华客，定寄兰塘香秫来。
题画寄王行敏·其一
作者：杨士奇
朝代：明

王氏南园嘉菊盛，年来分植过兰塘。塘上萧閒六十叟，坐对秋风晚节香。
题画寄王行敏·其二
作者：杨士奇
朝代：明

兰塘秋清黄菊开，兰塘隐者日衔杯。酒酣若忆京华客，定寄兰塘香秫来。
题画寄罗孟昭
作者：杨士奇
朝代：明

龙池之北临古城，金华千丈当轩楹。十年不向北齐去，无那看图劳远情。茅舍疏篱护土阶，石梁流水绿于苔。吾家东里真相似，会儗归时候子来。
题画寄罗孟昭·其一
作者：杨士奇
朝代：明

龙池之北临古城，金华千丈当轩楹。十年不向北齐去，无那看图劳远情。
题画寄罗孟昭·其二
作者：杨士奇
朝代：明

茅舍疏篱护土阶，石梁流水绿于苔。吾家东里真相似，会儗归时候子来。
题画寄远法师
作者：杨士奇
朝代：明

久别山中远法师，春风洒落凤凰枝。八窗花雨谭经处，一榻松云入定时。出世人高了元法，名家我识惠休诗。几时同坐曼陀石，瀹茗焚香慰所思。
题画竹
作者：杨士奇
朝代：明

冠绂承恩下赤墀，凤池人赠凤凰枝。南都昼永文书简，展玩时吟卫武诗。太平堤畔是秋官，门倚澄湖绿玉湾。更出筼筜望天上，五云长护紫金山。
题画竹·其一
作者：杨士奇
朝代：明

冠绂承恩下赤墀，凤池人赠凤凰枝。南都昼永文书简，展玩时吟卫武诗。
题画竹·其二
作者：杨士奇
朝代：明

太平堤畔是秋官，门倚澄湖绿玉湾。更出筼筜望天上，五云长护紫金山。
题画赠德逊南归
作者：杨士奇
朝代：明

花落江南清浦香，春潮逦迤送归航。九华才过匡庐出，看遍名山到故乡。我昔金鱼洲畔住，云山清满旧柴扉。君家只在邻东曲，多酿松华待客归。
题画赠德逊南归·其一
作者：杨士奇
朝代：明

花落江南清浦香，春潮逦迤送归航。九华才过匡庐出，看遍名山到故乡。
题画赠德逊南归·其二
作者：杨士奇
朝代：明

我昔金鱼洲畔住，云山清满旧柴扉。君家只在邻东曲，多酿松华待客归。
题画赠梁婿叔济
作者：杨士奇
朝代：明

萧散藩翰幕，时平净俗埃。河流带近郭，树色蔼高斋。简牍常时阅，诗篇暇日裁。閒情对图画，亦胜倒金罍。
题画赠陈本深太守考绩复任
作者：杨士奇
朝代：明

吉州太守明州彦，三十朝绅赞邦宪。诗书法律重老成，冰雪操持万人见。先帝孜孜念幽侧，廷中亲选二千石。天语丁宁寄抚绥，五采龙章光烜赫。螺冈鹭州开郡府，九邑茕嫠需召父。陈侯下车兴隐恻，育稿濡枯作甘雨。豺狼遁迹犬息吠，胥史无奸狱无滞。桑麻蔼蔼连郊坰，弦诵洋洋起阛阓。大江之西十三郡，陈侯特达腾声闻。骅骝宁久双毂淹，雕鹗须当九霄奋。我昔京华接邻屋，幸甚乡邦得贤牧。入奏重闻功绩最，劳问还嗟别离速。冰霜严凝岁华暮，五马双旌复南去。苍筤树石贞澹意，特赠邦侯表清素。
题画送欧阳广哲
作者：杨士奇
朝代：明

往昔送子时，春冰洞地明。两京遂间阔，相望摇心旌。今年子重来，几日复南征。念子道路难，激我离别情。是时碧梧亭亭汎露彩，翠竹瑟瑟含秋声。踌蹰何以赠远行。子负挺特姿，潇洒梧竹清。岂不闻峄阳之产中琴瑟，嶰谷之材谐律吕。人生有志当大用，况遇明时事尧禹。常保坚贞德，不随流俗迁。不见溪头磐石重如山，时解出云腾九天。
题画送陈景茂归金华
作者：杨士奇
朝代：明

孟冬寒气肃，霜叶坠纷纷。把酒别故人，含情睇征轮。忆子初升时，永乐第二春。简入丝纶阁，一见心相亲。于时几务殷，旦夕翰墨勤。开口见肺肝，躬劳迈群伦。两京三十载，恭事四圣君。方来未壮龄，鬓毛忽成银。幡然辞宠禄，归偶击壤民。失足遇一跌，观过知其仁。平生恻怛心，倾家振饥贫。九重嘉行义，自天荣命新。万里谢彤庭，兴逐南飞云。峨峨金华山，流泉下潾潾。梧竹荫我屋，白石为我邻。于兹坐閒逸，超超绝尘氛。重晤当何时，安常以自珍。
题画送韩御史旸归省
作者：杨士奇
朝代：明

秦望山清近若耶，纷纷云树映溪沙。数椽茅屋无尘杂，知是安阳御史家。十载怀归归未得，越中山水望中迷。封章早晚天恩下，昼锦乘骢入会稽。
题画送韩御史旸归省·其一
作者：杨士奇
朝代：明

秦望山清近若耶，纷纷云树映溪沙。数椽茅屋无尘杂，知是安阳御史家。
题画送韩御史旸归省·其二
作者：杨士奇
朝代：明

十载怀归归未得，越中山水望中迷。封章早晚天恩下，昼锦乘骢入会稽。
题画鱼寄表弟陈孟高
作者：杨士奇
朝代：明

外氏老贤弟，迢迢忆孟高。江湖鱼尾赤，念尔更勤劳。
题画鱼赠陈宪南归
作者：杨士奇
朝代：明

士之未得志，勤力务所学。亦有变化时，禹门奋一跃。
题畿侄孙梅
作者：杨士奇
朝代：明

阳春第一花，个个冰玉质。寘此读书窗，清香满芳帙。
题畿孙孔雀牡丹
作者：杨士奇
朝代：明

洛阳高品移来满，南海雕笼入贡频。惟有武英边□诏，从游常看上林春。
题畿孙松梅鹤
作者：杨士奇
朝代：明

绿云细剪葱茏叶，白玉香开错落花。何处飞来双鹤驭，画中疑是洞仙家。
题白云山房图
作者：杨士奇
朝代：明

高山在上，清流在下。懿彼幽人，托此适处。英英者云，菀菀者林。懿彼幽人，其潜之深。有舟有梁，莫或以之。嗟此幽人，优哉游哉。翩翩飞翼，夕倦斯还。逝予从之，以终岁年。
题白云山房图
作者：杨士奇
朝代：明
体裁：四言诗

高山在上，清流在下。懿彼幽人，托此适处。（一章）英英者云，菀菀者林。懿彼幽人，其潜之深。（二章）有舟有梁，莫或以之。嗟此幽人，优哉游哉。（三章）翩翩飞翼，夕倦斯还。逝予从之，以终岁年。（四章）
题祝教谕梅
作者：杨士奇
朝代：明

弦诵初停子佩閒，梅花香拂绛帷间。玩微独对羲图坐，不假重熏金博山。
题福建吴布政竹石图
作者：杨士奇
朝代：明

家住鄞江上，作藩闽海涯。旬宣有馀暇，公退足委蛇。竹秉岁寒操，石含大古姿。高斋坐相对，无忘武公诗。
题竹
作者：杨士奇
朝代：明

凤池八法笔，写此翠琅玕。六月不知暑，庭中生夏寒。
题竹
作者：杨士奇
朝代：明

双玉亭亭翡翠毛，春风晴拂綵云高。也知结实须来凤，即遣为竿合钓鳌。
题竹与余存忠驿丞
作者：杨士奇
朝代：明

家住芝山番水上，官作杨村驿亭长。金门使者五色书，击鼓亭前开画舫。朅来敬我同江乡，我亦报之双筼筜。成阴结实须有日，会下昆丘青凤凰。
题竹与妻弟郭志善
作者：杨士奇
朝代：明

溪上娟娟竹，年深百尺馀。何时过溪上，折竿钓溪鱼。
题竹与李惩
作者：杨士奇
朝代：明
体裁：七言绝句

上溯萧滩下彭蠡，官舡十日安如山。为感薇垣李从事，聊书淇绿送南还。
题竹与李惩
作者：杨士奇
朝代：明

上溯萧滩下彭蠡，官船十日安如山。为感薇垣李从事，聊书淇绿送南还。
题竹与涣侄
作者：杨士奇
朝代：明

北来南去路漫漫，持赠淇园玉一竿。相看莫比閒花草，要阅冰霜到岁寒。
题竹与谢进士
作者：杨士奇
朝代：明

潞河挝鼓发官航，使者衣含雨露香。持赠两竿淇上绿，清风一路过江乡。
题竹与镛孙
作者：杨士奇
朝代：明

我家贤弟珠林下，逝者宁知生者悲。四十七年长在梦，眼前慰意见孙枝。
题竹为族孙挺
作者：杨士奇
朝代：明

少年祗北觐，初命戒南驰。虎踞石城壮，龙蟠钟阜奇。国崇根本地，政肃纪纲司。佐幕先修己，趋台自履卑。小心勤职务，一意谨操持。有过须知改，凡痾莫已医。赴公恒起早，退食每归迟。损友非吾类，前贤尽我师。谦虚终受益，敖惰恐招危。寡欲堪常乐，多营枉自疲。勿贻君子贱，何畏小人嗤。馀力披书卷，平时远酒卮。夭桃朝暮色，贞桧雪霜姿。永矢平生志，毋因薄俗移。每虞端有道，万邑洁无私。左右亲规诲，兴居视表仪。顾余今潦倒，念尔远暌离。行矣图树立，庶当光远期。
题竹寄一夔
作者：杨士奇
朝代：明

夔翁又是三年别，白发论交重比金。万里停云频在望，一枝聊寄岁寒心。
题竹寄一夔侍讲
作者：杨士奇
朝代：明

翰苑銮坡日月边，五更联辔共朝天。独封青简收金匮，去傍云林作散仙。江南三瑞同升日，邂逅京华意最亲。阅历风霜三十载，一枝留擅故林春。风流文采玉堂人，冰雪襟怀夐绝尘。好在江南烟雨外，翠壶时醉洞庭春。娇花媚草谩纷纷，直节清风见此君。我忆词林余太史，题诗聊复继停云。
题竹寄一夔侍讲·其一
作者：杨士奇
朝代：明

翰苑銮坡日月边，五更联辔共朝天。独封青简收金匮，去傍云林作散仙。
题竹寄一夔侍讲·其三
作者：杨士奇
朝代：明

风流文采玉堂人，冰雪襟怀夐绝尘。好在江南烟雨外，翠壶时醉洞庭春。
题竹寄一夔侍讲·其二
作者：杨士奇
朝代：明

江南三瑞同升日，邂逅京华意最亲。阅历风霜三十载，一枝留擅故林春。
题竹寄一夔侍讲·其四
作者：杨士奇
朝代：明

娇花媚草谩纷纷，直节清风见此君。我忆词林余太史，题诗聊复继停云。
题竹寄刘郁武
作者：杨士奇
朝代：明

不见刘伶三十载，白沙翠竹有馀清。几时鹅鼻峰头去，共酌流霞看晚晴。
题竹寄卢邦臣
作者：杨士奇
朝代：明

结交已三纪，玉署昔联官。重以同江乡，词垣日聚欢。升迁历中外，屡见岁华殚。昨来谒京师，仍嗟会晤难。共荣师席尊，犹忆客毡寒。我行过匡南，怅望隔林峦。久要意不尽，聊寄青琅玕。
题竹寄友
作者：杨士奇
朝代：明

昔在词林日，同看翠玉枝。好风清不断，曾结岁寒期。霜节亭亭直，凌云发采章。春风和煦日，亲见凤鸣阳。平安常有报，径造岂无期。万里相思意，为欹淇澳诗。
题竹寄友·其一
作者：杨士奇
朝代：明

昔在词林日，同看翠玉枝。好风清不断，曾结岁寒期。
题竹寄友·其三
作者：杨士奇
朝代：明

平安常有报，径造岂无期。万里相思意，为欹淇澳诗。
题竹寄友·其二
作者：杨士奇
朝代：明

霜节亭亭直，凌云发采章。春风和煦日，亲见凤鸣阳。
题竹寄子谟同知
作者：杨士奇
朝代：明

修筠生平陆，荆棘丛翳之。荆棘承雪霜，摧折遽无遗。修筠当岁寒，秀色终不移。小人抱龌龊，志与君子违。枘凿岂相入，萋斐腾诬辞。溷夷而廉蹠，岂云天可欺。天道匪茫昧，谗夫宁几时。达士固贞节，安命诚奚疑。臧氏不见尤，大贤有明规。因成修筠咏，遥赠心所期。
题竹寄张从善
作者：杨士奇
朝代：明

江汉交情四十春，别来衣袂满缁尘。平生高义怜张仲，鹤岭鹦洲入梦频。大东门外脩筠畔，几度行吟共日斜。衰鬓于今各成雪，相思相望尚天涯。
题竹寄张从善·其一
作者：杨士奇
朝代：明

江汉交情四十春，别来衣袂满缁尘。平生高义怜张仲，鹤岭鹦洲入梦频。
题竹寄张从善·其二
作者：杨士奇
朝代：明

大东门外脩筠畔，几度行吟共日斜。衰鬓于今各成雪，相思相望尚天涯。
题竹寄彦实侄
作者：杨士奇
朝代：明

清江一曲绕柴门，乐志轩中隐趣繁。满种琅玕隔尘杂，更裁简册课儿孙。
题竹寄曾东铭先生
作者：杨士奇
朝代：明

乡里相违五十年，喜闻归隐得幽偏。一枝遥寄琅玕竹，为爱风流向阮贤。
题竹寄曾士弘郎中
作者：杨士奇
朝代：明

朝绅归里绝尘事，爱尔廉声达两京。萱堂日庆慈闱寿，棘院秋荣令弟名。俗辙扫除无一迹，芳醪閒暇尽干觥。聊寄一竿淇上绿，更看冰雪岁寒清。
题竹寄本清良友
作者：杨士奇
朝代：明

往岁金陵城里住，竹阴相对话同乡。蓟门此日看图书，却望金陵别思长。莫道寻常脩竹枝，贞姿白石共幽期。南京公馆多閒暇，时咏武公淇澳诗。
题竹寄本清良友·其一
作者：杨士奇
朝代：明

往岁金陵城里住，竹阴相对话同乡。蓟门此日看图书，却望金陵别思长。
题竹寄本清良友·其二
作者：杨士奇
朝代：明

莫道寻常脩竹枝，贞姿白石共幽期。南京公馆多閒暇，时咏武公淇澳诗。
题竹寄李广
作者：杨士奇
朝代：明

平安寺畔相迎处，武姥峰前载酒时。思忆高情又三载，东风遥寄凤凰枝。劲节虚心碧玉竿，凌霜傲雪拂云端。纤尘不到清阴下，最称溪南隐者看。
题竹寄李广·其一
作者：杨士奇
朝代：明

平安寺畔相迎处，武姥峰前载酒时。思忆高情又三载，东风遥寄凤凰枝。
题竹寄李广·其二
作者：杨士奇
朝代：明

劲节虚心碧玉竿，凌霜傲雪拂云端。纤尘不到清阴下，最称溪南隐者看。
题竹寄杨伯升
作者：杨士奇
朝代：明

夏口驿前风物清，幽居萧散澹无营。一枝岁暮清于玉，为托筼筜寄远情。
题竹寄瑞安钟尹
作者：杨士奇
朝代：明

都门判袂已经春，海邑纷传惠化新。一幅平安乡里意，旧来卓鲁亦何人。
题竹寄艮侄
作者：杨士奇
朝代：明

嗣宗与兄子，俱是竹林人。远道念阿咸，平生心所亲。去乡越三纪，还乡甫四旬。契阔未及展，缱绻未获伸。南风吹大江，官船发江滨。尔从五云来，追饯螺川津。相违甫旬浃，相思渺烟云。上堂侍慈亲，致养供晨昏。下堂饬诸子，力学追前闻。先茔布坰野，能不怀深恩。春秋雨露零，洒扫无惮勤。爱尔刚直资，殷勤赠霜筠。常固清贞节，用以谢尘氛。
题竹寄萧元立
作者：杨士奇
朝代：明

四年不见萧元立，遥忆新来满鬓霜。深结茅斋对岩竹，还依泉石种昌阳。
题竹寄萧安正
作者：杨士奇
朝代：明

修竹纷纷荫石台，高楼新傍竹西开。青天彩凤盘云下，白日鸾歌度涧来。南阮诗书连绛帐，东山苍翠落银杯。桃花流水三年别，又儗青春放棹回。
题竹寄陈有戒都宪
作者：杨士奇
朝代：明

关塞秋风霜叶飞，又闻跨马出边陲。多卿为国忘劳瘁，老我怀贤惜别离。万里屡勤鸿雁信，一缄遥荅凤凰枝。保民有志坚如石，想见西人载路碑。
题竹寄雷道夫
作者：杨士奇
朝代：明

孝感坊南看竹枝，高斋同咏武公诗。交情四十馀年在，黄鹤白云劳远思。
题竹寄颜肃训导
作者：杨士奇
朝代：明

久别庆云颜博士，书来为喜报平安。同乡无限相思意，特寄清风客里看。
题竹石送陈有戒重使关西
作者：杨士奇
朝代：明

骢马碧玉蹄，饰之黄金勒。振鬣嘶青云，汗沟流赤色。乌台使君廌作冠，绣衣虬髯冰雪颜。大庭亲授五色诏，西出绥抚踰秦关。长安城中旌节驻，富有欢谣动衢路。豺狼遁迹犬生氂，不断和风送甘澍。安内攘外职当为，秋高九月行边陲。绥延宁夏濒绝漠，城高兵坚马尽肥。归朝奏章累十纸，仰契天心天为喜。为臣体国宁顾家，玺书重下歌皇华。缙绅祖送都门道，雪后飞埃净于扫。丈夫事业在盛年，莫遣麒麟画衰老。不见渭川竹，可以栽汗青。不见华峰石，可以镌姓名。功名到手不可让，相期千载传芳声。
题竹赠人归南京
作者：杨士奇
朝代：明

紫垣东畔词臣署，曾种琅玕万个清。一上金台二十载，看图长是忆南京。
题竹赠侄孙缙南归
作者：杨士奇
朝代：明

老成近岁凋零尽，狐豕纷纷撼里闾。万里南归勉为善，莫教瓦砾混琼琚。
题竹赠士振南归
作者：杨士奇
朝代：明

清风林下归客，明月池头故家。杏树百年乔木，芸编累世生涯。
题竹赠士鼎南归
作者：杨士奇
朝代：明

月池池上路，谁种碧琅玕。自有虚心在，青青到岁寒。
题竹赠孙公器医士
作者：杨士奇
朝代：明

世在阖闾城下住，县壶都市岁年深。传宗况是孙思邈，家有神方直万金。旧诧邯郸带下医，渠今奇术重京师。董家红杏苏家橘，未比孙家绿玉枝。
题竹赠孙公器医士·其一
作者：杨士奇
朝代：明

世在阖闾城下住，县壶都市岁年深。传宗况是孙思邈，家有神方直万金。
题竹赠孙公器医士·其二
作者：杨士奇
朝代：明

旧诧邯郸带下医，渠今奇术重京师。董家红杏苏家橘，未比孙家绿玉枝。
题竹赠常州知府
作者：杨士奇
朝代：明

阳羡郡中公事简，高台五月带霜寒。翛翛数尺鸾凤尾，比似湘皋月下看。写得淇园玉一枝，清风元自凤凰池。毗陵大守多公暇，坐对时吟卫武诗。
题竹赠常州知府·其一
作者：杨士奇
朝代：明

阳羡郡中公事简，高台五月带霜寒。翛翛数尺鸾凤尾，比似湘皋月下看。
题竹赠常州知府·其二
作者：杨士奇
朝代：明

写得淇园玉一枝，清风元自凤凰池。毗陵大守多公暇，坐对时吟卫武诗。
题竹赠康宜望
作者：杨士奇
朝代：明

永嘉戎幕需贤佐，临别殷勤赠竹枝。白日青云看高举，岁寒冰雪在操持。
题竹赠廖子谟南归
作者：杨士奇
朝代：明

芳春宰花县，久别不胜思。比似湘川上，清风玉一枝。五年重晤聚，几月又分岐。临发无持赠，聊歌卫武诗。
题竹赠彭同知
作者：杨士奇
朝代：明

分得筼筜谷，翛翛翠一竿。曾闻裁作简，不假制为冠。势接丹霄近，清宜白日看。但保风霜操，相期历岁寒。
题竹赠徐绍祥之云南佥事
作者：杨士奇
朝代：明

貌得湘皋脩竹枝，赠君万里赴滇池。霜台白简澄清暇，时对琅玕念别离。
题竹赠杨友文运副
作者：杨士奇
朝代：明

十年坐判维扬郡，令誉芳声特达开。惠政及人还未已，升官重向广陵来。岁久鹾台吏蠹深，朝廷选士比南金。富饶有道期裨国，秪在清贞一寸心。清比筼筜贞比石，由来志士有深期。殷勤一片同宗意，赠向淮南慰别离。
题竹赠杨友文运副·其一
作者：杨士奇
朝代：明

十年坐判维扬郡，令誉芳声特达开。惠政及人还未已，升官重向广陵来。
题竹赠杨友文运副·其三
作者：杨士奇
朝代：明

清比筼筜贞比石，由来志士有深期。殷勤一片同宗意，赠向淮南慰别离。
题竹赠杨友文运副·其二
作者：杨士奇
朝代：明

岁久鹾台吏蠹深，朝廷选士比南金。富饶有道期裨国，秪在清贞一寸心。
题竹赠武昌友人
作者：杨士奇
朝代：明

种竹西街几岁馀，枝枝叶叶散扶疏。日长讲罢归来早，应有新诗节下书。爱竹曾过孝感坊，小斋清日听琳琅。凤凰台上今朝别，不尽幽情忆武昌。
题竹赠武昌友人·其一
作者：杨士奇
朝代：明

种竹西街几岁馀，枝枝叶叶散扶疏。日长讲罢归来早，应有新诗节下书。
题竹赠武昌友人·其二
作者：杨士奇
朝代：明

爱竹曾过孝感坊，小斋清日听琳琅。凤凰台上今朝别，不尽幽情忆武昌。
题竹赠王澄渊归
作者：杨士奇
朝代：明

握手临分思不禁，都门十日雨涔涔。荒州远邑存遗爱，蜀岭黔江见越吟。万里客途堪白首，三朝臣节只丹心。清风潇洒安成郭，未许投閒坐竹林。
题竹赠萧令复任归安
作者：杨士奇
朝代：明

我忆同乡萧县尹，人来频问水精宫。万里趋朝书上考，相逢还恨别匆匆。雪堕关河枫叶丹，扁舟南去路漫漫。一竿不是寻常赠，要看青青傲岁寒。
题竹赠萧令复任归安·其一
作者：杨士奇
朝代：明

我忆同乡萧县尹，人来频问水精宫。万里趋朝书上考，相逢还恨别匆匆。
题竹赠萧令复任归安·其二
作者：杨士奇
朝代：明

雪堕关河枫叶丹，扁舟南去路漫漫。一竿不是寻常赠，要看青青傲岁寒。
题竹赠萧思敬致事
作者：杨士奇
朝代：明

三年丞邑民皆爱，未老辞官兴浩然。流水清山竹林下，清风日日听鸣弦。
题竹赠蹇布政复任归湖广
作者：杨士奇
朝代：明

旬宣六载居南纪，喜有清名达紫宸。圣主宵衣念民瘼，益惇忠厚佐皇仁。挺特平生冰檗操，自从宪府陟藩翰。临岐更赠琅玕玉，相对清风到岁寒。
题竹赠蹇布政复任归湖广·其一
作者：杨士奇
朝代：明

旬宣六载居南纪，喜有清名达紫宸。圣主宵衣念民瘼，益惇忠厚佐皇仁。
题竹赠蹇布政复任归湖广·其二
作者：杨士奇
朝代：明

挺特平生冰檗操，自从宪府陟藩翰。临岐更赠琅玕玉，相对清风到岁寒。
题竹赠钟子勤太守
作者：杨士奇
朝代：明

葳蕤凤凰羽，白日动毵毵。临别遥相赠，清风五岭南。
题竹赠闽士且却其绣段
作者：杨士奇
朝代：明

组绣出闽中，由来习俗工。何如此君节，叶叶是清风。种竹隔流尘，清阴满户庭。自公有閒暇，常对岁寒青。
题竹赠闽士且却其绣段·其一
作者：杨士奇
朝代：明
体裁：五言绝句

组绣出闽中，由来习俗工。何如此君节，叶叶是清风。
题竹赠闽士且却其绣段·其二
作者：杨士奇
朝代：明

种竹隔流尘，清阴满户庭。自公有閒暇，常对岁寒青。
题竹赠陈侍讲复职南京
作者：杨士奇
朝代：明

寻常去住难为别，况是平生心所亲。木落天寒岁华暮，白头人送白头人。嗟君独去路漫漫，聊赠淇园玉一竿。莫厌两京频间阔，清风将比故人看。
题竹赠陈侍讲复职南京·其一
作者：杨士奇
朝代：明

寻常去住难为别，况是平生心所亲。木落天寒岁华暮，白头人送白头人。
题竹赠陈侍讲复职南京·其二
作者：杨士奇
朝代：明

嗟君独去路漫漫，聊赠淇园玉一竿。莫厌两京频间阔，清风将比故人看。
题竹赠陈文编脩
作者：杨士奇
朝代：明

庐陵南望远，六十五长亭。之子归宁日，重闱拜庆荣。文章金榜贵，官秩玉堂清。一幅湘皋赠，殷勤故郡情。
题竹赠陈汝衡之云南佥事
作者：杨士奇
朝代：明

柏台御史承天宠，楚水黔山万里行。无限离情何以赠，一枝潇洒凤毛清。
题竹赠马谨守礼御史
作者：杨士奇
朝代：明

直道而行马御史，冰霜节操铁心肝。一庭竹色门如洗，坐对清风到岁寒。
题竹送乐象乾并寄声陈述
作者：杨士奇
朝代：明

京国三年别，驱驰越汉皋。冰霜纲纪地，旦暮简书劳。入觐还相慰，能官见所操。临分赠淇玉，更为谢同袍。
题竹送任敬让参议
作者：杨士奇
朝代：明

万里之官欲别难，朔风吹送潞河干。近河榆柳凋零尽，惟有琅玕见岁寒。十载低眉厌郎署，清风高起凤凰枝。浣花溪畔多乡故，为托平安寄远思。
题竹送任敬让参议·其一
作者：杨士奇
朝代：明

万里之官欲别难，朔风吹送潞河干。近河榆柳凋零尽，惟有琅玕见岁寒。
题竹送任敬让参议·其二
作者：杨士奇
朝代：明

十载低眉厌郎署，清风高起凤凰枝。浣花溪畔多乡故，为托平安寄远思。
题竹送何士彦宣城训导并寄声袁太守
作者：杨士奇
朝代：明

何君璞玉良，产自荆山中。中怀缜而栗，外仪温且恭。家学邃六义，允绍武冈公。顷膺宣城聘，分教侯頖宫。随牍谒金门，考艺趋九重。诘朝奉除书，戒行遽匆匆。经年忝交谊，祖送城之东。何以赠仳别，聊托修竹丛。此植挺特姿，千仞凌高空。生际太平世，盛年须奋庸。启迪贵知本，表率自饬躬。况兹山水郡，昔贤多显融。作兴谅匪难，行当律成功。寄声袁太守，勉续黄与龚。学教同振起，达材佐时雍。
题竹送刘子钦
作者：杨士奇
朝代：明

故人刘子政，契阔十馀年。此日重携手，相看各白颠。交情方恋恋，别袂遽翩翩。聊赠岁寒意，琅玕雪共妍。
题竹送刘顺常教扬州
作者：杨士奇
朝代：明

扬州繁盛接金陵，北贾南商满市坰。惟有泮宫清似洗，衣冠长日坐谈经。博士之官向竹西，一竿聊慰远分携。绿阴斋馆无尘杂，讲罢新诗取次题。
题竹送刘顺常教扬州·其一
作者：杨士奇
朝代：明

扬州繁盛接金陵，北贾南商满市坰。惟有泮宫清似洗，衣冠长日坐谈经。
题竹送刘顺常教扬州·其二
作者：杨士奇
朝代：明

博士之官向竹西，一竿聊慰远分携。绿阴斋馆无尘杂，讲罢新诗取次题。
题竹送周侍郎
作者：杨士奇
朝代：明

雁下蒹葭泽国寒，扁舟独去路漫漫。年来已恨旧交少，老至偏伤远别难。亲见谋猷禆国计，极知劳瘁济民艰。一竿淇上清于玉，持赠南州岁晚看。
题竹送周蒙南归
作者：杨士奇
朝代：明

为爱周园好竹枝，莫因风雨恨低垂。岁寒但保冰霜操，会有凌霄拂汉时。志人厚积而迟发，春花不待秋风吹。龙驹一蹶岂足叹，鸑鷟重鸣应可期。
题竹送周蒙南归·其一
作者：杨士奇
朝代：明

为爱周园好竹枝，莫因风雨恨低垂。岁寒但保冰霜操，会有凌霄拂汉时。
题竹送周蒙南归·其二
作者：杨士奇
朝代：明

志人厚积而迟发，春花不待秋风吹。龙驹一蹶岂足叹，鸑鷟重鸣应可期。
题竹送尤溪萧知县
作者：杨士奇
朝代：明

筼筜新长碧毵毵，四月都门雨正酣。写赠尤溪萧茂宰，清风一路向江南。一枝如玉翠亭亭，聊寓同乡赠别情。莫向春风爱桃李，冰霜要见岁寒盟。
题竹送尤溪萧知县·其一
作者：杨士奇
朝代：明

筼筜新长碧毵毵，四月都门雨正酣。写赠尤溪萧茂宰，清风一路向江南。
题竹送尤溪萧知县·其二
作者：杨士奇
朝代：明

一枝如玉翠亭亭，聊寓同乡赠别情。莫向春风爱桃李，冰霜要见岁寒盟。
题竹送康叔圭郎中之南京刑部
作者：杨士奇
朝代：明

文溪风物擅清幽，忆过君家溪上头。当日相欢尽童稚，共循修竹濯清流。十年簪绂住京师，朝退看书不下帷。今日南行何以赠，一枝如玉岁寒期。
题竹送康叔圭郎中之南京刑部·其一
作者：杨士奇
朝代：明

文溪风物擅清幽，忆过君家溪上头。当日相欢尽童稚，共循修竹濯清流。
题竹送康叔圭郎中之南京刑部·其二
作者：杨士奇
朝代：明

十年簪绂住京师，朝退看书不下帷。今日南行何以赠，一枝如玉岁寒期。
题竹送张凤应县丞
作者：杨士奇
朝代：明

华亭贰令朝回日，凛凛冰霜岁暮寒。为有一枝清似玉，同乡持赠异乡看。
题竹送张振文
作者：杨士奇
朝代：明

新捧除书上贰车，郁林迢递望苍梧。到时知及春三月，闻彻竹枝闻鹧鸪。
题竹送彭佥事旒赴广东
作者：杨士奇
朝代：明

雨收云净气澄明，千尺长空动羽旌。持向岭南随使节，高风犹是玉堂清。
题竹送彭冲还西昌
作者：杨士奇
朝代：明

京华春雨后，竹馆话分襟。乡邑何时至，因君想故林。送别长干道，晴风翠羽繁。平安千里意，赠尔报乡园。
题竹送彭冲还西昌·其一
作者：杨士奇
朝代：明

京华春雨后，竹馆话分襟。乡邑何时至，因君想故林。
题竹送彭冲还西昌·其二
作者：杨士奇
朝代：明

送别长干道，晴风翠羽繁。平安千里意，赠尔报乡园。
题竹送徐侍郎之南京户部并简黄少保
作者：杨士奇
朝代：明

徐卿起毗陵，卓卓才行良。遭时长郎署，特达清誉彰。圣朝重守边，简贤赞军政。爰陟少司马，肃肃将帝命。甘州国西鄙，密比戎狄疆。宛宛筹画运，煜煜威武扬。扫荡边尘净，旋归觐丹闱。天颜为悦霁，褒赉隆光辉。当宁所孜孜，养民为首事。龙虎壮南都，遂进司徒贰。维时五月中，暑雨亘昏晨。草草戒行李，匆匆发河津。河水方茫洋，舟行疾于羽。溯济乱淮流，超然越江浦。念昔西行日，醉折杨柳枝。如何复斯别，托意淇上猗。兹植殊凡植，贞操挺桓桓。耻效艳丽姿，傲兀冰霜寒。元老东莱公，勋庸五朝旧。我别才四旬，旷若三春久。卿行烦致声，善保金玉躬。上以翼圣明，下以宁瘝痌。
题竹送族孙继赴温县教谕
作者：杨士奇
朝代：明

吾家前代三登仕，今喜孙枝有凤毛。但保岁寒冰雪操，会看青步綵云高。一官典教河南去，持赠东风碧玉枝。正好盛年崇德业，日吟卫武切嗟诗。
题竹送族孙继赴温县教谕·其一
作者：杨士奇
朝代：明

吾家前代三登仕，今喜孙枝有凤毛。但保岁寒冰雪操，会看青步綵云高。
题竹送族孙继赴温县教谕·其二
作者：杨士奇
朝代：明

一官典教河南去，持赠东风碧玉枝。正好盛年崇德业，日吟卫武切嗟诗。
题竹送李绍检讨
作者：杨士奇
朝代：明

安成李克述，三岁在词林。言色温如玉，操持坚断金。君恩紫诰重，亲舍白云深。万里归荣日，聊贻淇澳吟。
题竹送杨仰谟同知
作者：杨士奇
朝代：明

万里为官可惮赊，从来山水说三巴。巴西二守清贞操，肯愧庐陵忠节家。九河正月未消冰，匹马冲寒发帝京。不尽同宗临别意，题诗相送蜀西行。
题竹送杨仰谟同知·其一
作者：杨士奇
朝代：明

万里为官可惮赊，从来山水说三巴。巴西二守清贞操，肯愧庐陵忠节家。
题竹送杨仰谟同知·其二
作者：杨士奇
朝代：明

九河正月未消冰，匹马冲寒发帝京。不尽同宗临别意，题诗相送蜀西行。
题竹送欧阳哲佥宪之汴
作者：杨士奇
朝代：明

岂不见奉大祭，荐用璧与琮。岂不见作广厦，选裁梁与柱。国家致理仗才贤，教养成之在黉序。圣皇宵衣急文治，大廷敕举观风使。玉玺盘龙五色书，亲遣巡行严教事。六一宗家有远孙，清才素行如玙璠。手提文印之官去，马头南望河南路。河洛天地中，崧高峻极天。降生周家申与甫，近代亦有文富贤。两程夫子明邹鲁，道统上承千载传。山川佳气朝朝有灵秀，钟人物何曾间前后。子行所历善教施，本末兼举真良师。后来功业有奋起，看子誉名同远垂。临岐何以赠别离，清风潇洒丹凤枝。天寒岁晏凛冰操，持用慰我遥相思。
题竹送欧阳瀚教闽县
作者：杨士奇
朝代：明

故人有子早能官，万里曾经蜀道难。此去三山近南海，讲帷依旧一毡寒。写得淇园脩竹枝，临行聊赠慰相思。清风直节岁寒意，别有云霄远大期。
题竹送欧阳瀚教闽县·其一
作者：杨士奇
朝代：明

故人有子早能官，万里曾经蜀道难。此去三山近南海，讲帷依旧一毡寒。
题竹送欧阳瀚教闽县·其二
作者：杨士奇
朝代：明

写得淇园脩竹枝，临行聊赠慰相思。清风直节岁寒意，别有云霄远大期。
题竹送民则弟南归
作者：杨士奇
朝代：明

用舍行藏皆有命，山林朝市岂关心。故乡归去谢尘累，吟坐武公淇澳林。叨禄词垣四十年，白头无补日忧悁。羡渠拂袂还山去，潇洒云林一散仙。沃壤自耕三亩秫，水边林下澹无荣。高车驷马多颠覆，得似幽人隐趣清。深溪文献三百载，水竹园田清绕居。归及宗家敦六行，还勤简册乐三馀。匡山先生乡达尊，临川道学有渊源。脩齐堂上遗书在，莫负青春细讨论。
题竹送民则弟南归·其一
作者：杨士奇
朝代：明

用舍行藏皆有命，山林朝市岂关心。故乡归去谢尘累，吟坐武公淇澳林。
题竹送民则弟南归·其三
作者：杨士奇
朝代：明

沃壤自耕三亩秫，水边林下澹无荣。高车驷马多颠覆，得似幽人隐趣清。
题竹送民则弟南归·其二
作者：杨士奇
朝代：明

叨禄词垣四十年，白头无补日忧悁。羡渠拂袂还山去，潇洒云林一散仙。
题竹送民则弟南归·其五
作者：杨士奇
朝代：明

匡山先生乡达尊，临川道学有渊源。脩齐堂上遗书在，莫负青春细讨论。
题竹送民则弟南归·其四
作者：杨士奇
朝代：明

深溪文献三百载，水竹园田清绕居。归及宗家敦六行，还勤简册乐三馀。
题竹送王时俊左迁云南
作者：杨士奇
朝代：明

铁石为心玉雪颜，远行巴峡上黔山。明时谪去休嗟叹，早晚天恩定赐环。冬官郎署过秋官，节操真成六月寒。万里黔南作迁客，清风持赠翠琅玕。
题竹送王时俊左迁云南·其一
作者：杨士奇
朝代：明

铁石为心玉雪颜，远行巴峡上黔山。明时谪去休嗟叹，早晚天恩定赐环。
题竹送王时俊左迁云南·其二
作者：杨士奇
朝代：明

冬官郎署过秋官，节操真成六月寒。万里黔南作迁客，清风持赠翠琅玕。
题竹送罗文衡湖广宪使
作者：杨士奇
朝代：明

骢马青玉蹄，银鞍碧丝缰。振鬣忽长鸣，矫矫飞腾骧。朝发都畿暮荆襄，千里歘忽流电光。绣衣骑马天上郎，颜如玉洁髯云张。十年北面侍明主，铁冠白简横秋霜。九重惠南土，辍此殿陛良。命之持斧振宪纲。澄清洞庭及湘汉，尽洗阴翳开春阳。青霄白日上雕鹗，及时功业须奋扬。我有绝俗意，赠之翠筼筜。贞姿不柔亦不刚，中虚外直操有常。隆冬冰雪凛严厉，长与庭柏同苍苍。交映黄鹄山下之高堂。清风永昼含琅玕，坐使民物咸阜康。
题竹送胡轸敬同
作者：杨士奇
朝代：明

二十年中屡别离，冰霜不改岁寒姿。于今浙水东西畔，潇洒清风见一枝。
题竹送贺宁知县之丰川
作者：杨士奇
朝代：明

作宰丰川县，芳年际圣朝。时清公事简，地僻瘴烟消。抚字须勤职，驱驰莫惮遥。匆匆斗酒别，聊复永今朝。
题竹送辉侄归宣城
作者：杨士奇
朝代：明

家住珠林楚水滨，林端岁岁凤毛新。草堂数世今无恙，但保诗书启后人。故家同是竹林人，万里重来意独亲。垂老还坚岁寒操，要看高节拂青旻。敬亭山水产贤英，在昔文章属有声。天上铨曹待成迹，几年承禄教宣城。
题竹送辉侄归宣城·其一
作者：杨士奇
朝代：明

家住珠林楚水滨，林端岁岁凤毛新。草堂数世今无恙，但保诗书启后人。
题竹送辉侄归宣城·其三
作者：杨士奇
朝代：明

敬亭山水产贤英，在昔文章属有声。天上铨曹待成迹，几年承禄教宣城。
题竹送辉侄归宣城·其二
作者：杨士奇
朝代：明

故家同是竹林人，万里重来意独亲。垂老还坚岁寒操，要看高节拂青旻。
题竹送邢侍讲归无为
作者：杨士奇
朝代：明

永乐年中擢殿元，胪传第一拜金銮。五云东畔蓬莱阁，浩荡身沾四圣恩。一枝苍玉赠卿行，不尽同官缱绻情。知有乡人候归旆，夜来南斗避文星。
题竹送邢侍讲归无为·其一
作者：杨士奇
朝代：明

永乐年中擢殿元，胪传第一拜金銮。五云东畔蓬莱阁，浩荡身沾四圣恩。
题竹送邢侍讲归无为·其二
作者：杨士奇
朝代：明

一枝苍玉赠卿行，不尽同官缱绻情。知有乡人候归旆，夜来南斗避文星。
题竹送陈中员外
作者：杨士奇
朝代：明

文雅陈员外，三年一度来。春风对玉树，浩荡好怀开。北阙晴云下，南河彩鹢催。一枝淇澳赠，临别意徘徊。
题竹送雅容老友复任湖广布政聊寓折柳之意云
作者：杨士奇
朝代：明

荣捧天恩出，都门雨散丝。重临江汉上，深慰吏民思。纯璞时稀识，贞松岁久知。相逢即相别，聊赠凤凰枝。
题竹送顾都御史还太康
作者：杨士奇
朝代：明

腰佩犀鞶首廌冠，肃将风采振台端。心如明月涵秋水，操比清冰凛夏寒。凤敕五文盘玉玺，龙光千载出金銮。从来嵩洛多耆寿，坐绕琅玕共岁寒。潞渚初晴涨未消，衣冠祖饯出河桥。登名科第踰三纪，奉职京华已四朝。肯以暮龄孤宠禄，永怀幽兴在渔樵。岂知衰疾淹留者，怅望冥鸿不可招。
题竹送顾都御史还太康·其一
作者：杨士奇
朝代：明

腰佩犀鞶首廌冠，肃将风采振台端。心如明月涵秋水，操比清冰凛夏寒。凤敕五文盘玉玺，龙光千载出金銮。从来嵩洛多耆寿，坐绕琅玕共岁寒。
题竹送顾都御史还太康·其二
作者：杨士奇
朝代：明

潞渚初晴涨未消，衣冠祖饯出河桥。登名科第踰三纪，奉职京华已四朝。肯以暮龄孤宠禄，永怀幽兴在渔樵。岂知衰疾淹留者，怅望冥鸿不可招。
题竹送顾都御史还太康胡祭酒宅秋菊盛开仆携酒就赏胡有诗因次其韵·其一
作者：杨士奇
朝代：明
体裁：七言律诗

庭菊芬芳五色并，每因来看得怡情。共怜羁旅增多病，太息交游减旧盟。万事不如閒处乐，一樽聊就故人倾。爱花欲种嗟无地，凭有清诗为借赓。
题竹酬正安友
作者：杨士奇
朝代：明

别去京华今十载，仰高堂上趣如何。曾孙近有含饴乐，使客频闻舣棹过。坐对匡庐延爽气，门临彭蠡挹清波。陶公祠里春秋社，醉看传芭舞且歌。
题竹酬颜仲平
作者：杨士奇
朝代：明

移植成阴历岁时，虚心劲节几人知。临风每听龙吟好，待月常看凤翥迟。嘉客频游蒋诩径，高情閒咏武公诗。何时君子堂中坐，共看扶疏霁景熙。五十年前握手时，清怀雅度两相知。衡茅昨枉过临重，风雨深惭出迓迟。剡曲子猷俄反棹，市南摩诘更留诗。高山素仰陈夫子，冰玉于今见缉熙。
题竹酬颜仲平·其一
作者：杨士奇
朝代：明

移植成阴历岁时，虚心劲节几人知。临风每听龙吟好，待月常看凤翥迟。嘉客频游蒋诩径，高情閒咏武公诗。何时君子堂中坐，共看扶疏霁景熙。
题竹酬颜仲平·其二
作者：杨士奇
朝代：明

五十年前握手时，清怀雅度两相知。衡茅昨枉过临重，风雨深惭出迓迟。剡曲子猷俄反棹，市南摩诘更留诗。高山素仰陈夫子，冰玉于今见缉熙。
题竹鹤双清图寄宾畿弟
作者：杨士奇
朝代：明

初下云霄息羽翰，清风閒傍翠琅玕。无边玄圃沧洲趣，寄与家林老弟看。忆别宾畿九历春，天涯霜鬓各如银。悬知林下多情事，还对皋禽念远人。
题竹鹤双清图寄宾畿弟·其一
作者：杨士奇
朝代：明

初下云霄息羽翰，清风閒傍翠琅玕。无边玄圃沧洲趣，寄与家林老弟看。
题竹鹤双清图寄宾畿弟·其二
作者：杨士奇
朝代：明

忆别宾畿九历春，天涯霜鬓各如银。悬知林下多情事，还对皋禽念远人。
题给事中梅花
作者：杨士奇
朝代：明

螭头簪笔退朝迟，小阁银瓶玩竹枝。想见襟怀清似玉，冰霜还结岁寒期。
题翠微丹房送刘道士还荆山
作者：杨士奇
朝代：明

昨日朝天出翠微，春霞五色绣为衣。金丹还忆荆山里，一片閒云相逐归。
题胡御史家四老图
作者：杨士奇
朝代：明

四人行共三百岁，兄弟俨若商颜翁。皎皎鬓华晴雪白，怡怡容色曙霞红。松间步引仙岩鹿，花外看回宪府骢。南极分明当几席，星光长映酒杯中。
题脊令图三首
作者：杨士奇
朝代：明

白云原上经行日，傍墓曾看草结庐。今日都门复相送，绿袍分教赴姑苏。故人死别逾三纪，喜见传家有凤毛。清代閒官得名郡，心存忠孝道能高。清泉白石秋风里，下上和鸣相共怡。比似汤家好兄弟，临岐为赋在原诗。
题脊令图三首·其一
作者：杨士奇
朝代：明

白云原上经行日，傍墓曾看草结庐。今日都门复相送，绿袍分教赴姑苏。
题脊令图三首·其三
作者：杨士奇
朝代：明

清泉白石秋风里，下上和鸣相共怡。比似汤家好兄弟，临岐为赋在原诗。
题脊令图三首·其二
作者：杨士奇
朝代：明

故人死别逾三纪，喜见传家有凤毛。清代閒官得名郡，心存忠孝道能高。
题舒有常画
作者：杨士奇
朝代：明

河阳县里花争发，彭泽门前柳正繁。公暇小亭无俗吏，坐听流水出松根。
题艾仲宣兰
作者：杨士奇
朝代：明

昔年春月夜，弭棹湘川湄。邂逅鼓瑟人，佩纕纷陆离。宁知忽不见，芳馨贻在斯。
题艾仲宣菊
作者：杨士奇
朝代：明

高堂二月中，粲粲罗芳树。日夕凉飙来，纷然已如雨。君看篱下姿，可用怡迟暮。
题芦雁
作者：杨士奇
朝代：明

北风吹葭菼，轻云覆洲渚。万里雁门来，优哉此栖处。南州少霜霰，中田剩禾黍。大夫不用贽，虞人焉慕汝。
题范仲伦纪善攀桂轩
作者：杨士奇
朝代：明

团团青桂树，高高凌紫虚。根本积深厚，柯条郁纷敷。风云荡杳霭，雨露涵浸濡。当春竞妍华，不与桃李俱。秋气悴万卉，孤芳乃芬如。金彩耀朝晖，天香含满裾。轩居延爽霁，静对古人书。观道可适怀，何必倾一壶。居止得嘉荫，悠然尘虑袪。缅惟种植勤，今来百岁馀。先人义方训，遗我以良图。幽贞媲令德，安敢废斯须。光华际昌辰，歘起应时需。攀援聊淹留，非为乐其初。念兹保明诫，岁晏以终誉。
题范启东所藏俞汉远云山图
作者：杨士奇
朝代：明

会稽俞生富天趣，笔法传得高房山。白云滉瀁生空谷，危峰飞出青冥间。灌木青葱俯溪曲，溪面沉沉湛寒玉。超然肥遁者谁子，深结茅斋擅幽独。人间嘉景何处无，何必远求衡与庐。白头尘累苦羁绊，我念林栖增郁纡。吁嗟俞生此遗迹，俞范昔年交莫逆。知是看图重故人，不但溪光与山色。
题荷花便面
作者：杨士奇
朝代：明

深翠罗裳红玉脸，精神秋水共娟娟。西风长浦斜阳外，惯倚兰舟咏采莲。
题菊
作者：杨士奇
朝代：明

秋霜既肃，黄花始妍。爰掇爰餐，聊可永年。
题菊赠鹓侄
作者：杨士奇
朝代：明

南望家山无尽情，衰年一病死兼生。春风远道怜贤侄，夜雨他乡梦老兄。千载诗书存世业，几家忠信重乡评。从来明达安时命，珍重诸郎在矫轻。
题菊送别
作者：杨士奇
朝代：明

送行渐及黄花节，江北江南白露寒。为有清香宜晚岁，独怜彭泽未休官。
题菜
作者：杨士奇
朝代：明

滥食大官三十载，济人馑岁一毫无。园畦过雨青青茂，但爱时和似画图。
题菜
作者：杨士奇
朝代：明

落酥芦菔嘉肥嫩，野老常将拟八珍。此日卿家看图画，秋官一味诧清贫。
题萧士高梅花
作者：杨士奇
朝代：明

赣榆地僻濒东海，九载行淹博士居。坐对梅花无俗虑，从知读尽五车书。
题萧婿承恕东山图
作者：杨士奇
朝代：明

早于尘外寄高閒，中岁安邦指顾间。画史岂知经济事，惟将适趣写东山。
题萧婿承恕竹
作者：杨士奇
朝代：明

凤凰池上写琅玕，便有清风五月寒。石台溪畔桃源里，最好萧斋静处看。
题萧婿承恕竹
作者：杨士奇
朝代：明

家住桃华源，庭无俗尘至。春永风日清，高空玩寒翠。
题萧建平扇
作者：杨士奇
朝代：明

五月楼船海上归，种鱼池畔足閒时。白罗团扇挥炎暑，重理残书莫下帏。
题萧彦常竹
作者：杨士奇
朝代：明

雨苔绿遍珊瑚石，云彩晴开翡翠林。好作萧斋傍幽处，一编时究古人心。
题萧德赞四时小景
作者：杨士奇
朝代：明

二月山花如锦开，亭中坐对正徘徊。蹇驴又有过从者，童子相迎户外来。云林六月不知暑，溪上好山如越中。咫尺茅亭异华屋，逢迎俱见古人风。两行鸣雁分飞处，一个轻船逆上时。藉是江天好吟景，不令风物动秋思。十日北风吹大雪，闭门无处不漫漫。江头艇子船头骑，有底忙时不畏寒。
题萧德赞四时小景·其一
作者：杨士奇
朝代：明

二月山花如锦开，亭中坐对正徘徊。蹇驴又有过从者，童子相迎户外来。
题萧德赞四时小景·其三
作者：杨士奇
朝代：明

两行鸣雁分飞处，一个轻船逆上时。藉是江天好吟景，不令风物动秋思。
题萧德赞四时小景·其二
作者：杨士奇
朝代：明

云林六月不知暑，溪上好山如越中。咫尺茅亭异华屋，逢迎俱见古人风。
题萧德赞四时小景·其四
作者：杨士奇
朝代：明

十日北风吹大雪，闭门无处不漫漫。江头艇子船头骑，有底忙时不畏寒。
题萧德赞山水
作者：杨士奇
朝代：明

昔年曾借萧斋住，流水桃华尽日閒。读罢黄庭更何事，石台散发看青山。一去京华三十春，乡山万里梦归频。山中尚有平生侣，应见题诗忆远人。
题萧德赞山水·其一
作者：杨士奇
朝代：明

昔年曾借萧斋住，流水桃华尽日閒。读罢黄庭更何事，石台散发看青山。
题萧德赞山水·其二
作者：杨士奇
朝代：明

一去京华三十春，乡山万里梦归频。山中尚有平生侣，应见题诗忆远人。
题萧德赞竹
作者：杨士奇
朝代：明

昔年曾作萧斋客，绕槛毵毵翠玉枝。犹记凌云轩上坐，清风远道倍相思。
题萧德通所藏崔白鹅
作者：杨士奇
朝代：明

众鸿厉高鶱，逍遥薄天汉。讵无肃肃羽，而独怀波澜。特立谅不群，振鸣终伴奂。名书亦奚为，懿此焉足换。
题萧德颢扇
作者：杨士奇
朝代：明

石台盘盘浸溪曲，五月溪光帖寒玉。千桃万竹夹成云，奕奕高门荫深绿。主人凉袂纤絺裁，越罗小扇挥炎埃。南薰院中听宝瑟，临清楼上引金罍。
题萧本器竹
作者：杨士奇
朝代：明

爱尔清淳比玉琳，青春黄卷好留心。林间石畔无尘事，一寸光阴直万金。尔家潇洒自天台，山绕溪楼石作台。老我会扶苍玉杖，寻幽重度葛陂来。
题萧本器竹·其一
作者：杨士奇
朝代：明

爱尔清淳比玉琳，青春黄卷好留心。林间石畔无尘事，一寸光阴直万金。
题萧本器竹·其二
作者：杨士奇
朝代：明

尔家潇洒自天台，山绕溪楼石作台。老我会扶苍玉杖，寻幽重度葛陂来。
题萧氏林泉居
作者：杨士奇
朝代：明

壮游两京路，邂逅多写真。一随化物尽，屡见流年新。承家有令子，志墓托名人。寂寞水南畔，依然旧松筠。
题萧贯竹
作者：杨士奇
朝代：明

萧生读书处，有此双琅玕。永日吾伊静，晴空看翠鸾。
题蒋主善梅
作者：杨士奇
朝代：明

蒋氏传家秉清白，住在金陵大江侧。三径风流松菊存，别有梅花春意繁。开轩正对花林下，襟抱冲和兴潇洒。香浮丹鼎雪融初，影转琴床月明夜。自承徵诏戴朝冠，朝朝拜谒趋金銮。故乡迢遥隔烟水，十年梦绕梅花寒。閒暇从容咏清句，节操从知凛贞素。嗟余同是爱梅人，何时归赏江南春。
题蒋婿重梅
作者：杨士奇
朝代：明

北风振长林，黄叶萧萧下。大地一清肃，梅花独潇洒。纷看雪满枝，已觉春在野。不有贞白心，谁知岁寒者。
题蒋婿重画
作者：杨士奇
朝代：明

溪鸟溪花似越中，山林清出水西东。谁知白发红尘客，钓艇常怀张子同。
题蒋婿重竹
作者：杨士奇
朝代：明

种得筼筜玉，庭含五月秋。清诗吟卫武，绝胜伴羊求。两京四十载，迢递梦家林。萧散五君咏，山王空愧心。
题蒋婿重竹·其一
作者：杨士奇
朝代：明

种得筼筜玉，庭含五月秋。清诗吟卫武，绝胜伴羊求。
题蒋婿重竹·其二
作者：杨士奇
朝代：明

两京四十载，迢递梦家林。萧散五君咏，山王空愧心。
题蒋生墨竹兼寄声吾望隐居
作者：杨士奇
朝代：明

故家三径盛风流，六月林阴夏似秋。但有清香合金石，何须佳客引羊求。浓比密云清比玉，连枝接叶翠重重。严庄庄上堪深隐，最忆君家阮嗣宗。
题蒋生墨竹兼寄声吾望隐居·其一
作者：杨士奇
朝代：明

故家三径盛风流，六月林阴夏似秋。但有清香合金石，何须佳客引羊求。
题蒋生墨竹兼寄声吾望隐居·其二
作者：杨士奇
朝代：明

浓比密云清比玉，连枝接叶翠重重。严庄庄上堪深隐，最忆君家阮嗣宗。
题蒋院判墨竹
作者：杨士奇
朝代：明

石面苔文绿遍，林间竹色青垂。二月东风吹雨，阳和发育当时。
题蒋院判小画
作者：杨士奇
朝代：明

一卷深护紫苔文，乔木疏篁翠拂云。却忆江南秋雨霁，东皋亭上倚微醺。老气峥嵘冰雪干，清风潇洒凤凰枝。相依共矢心如石，应得论交晚岁期。
题蒋院判小画·其一
作者：杨士奇
朝代：明

一卷深护紫苔文，乔木疏篁翠拂云。却忆江南秋雨霁，东皋亭上倚微醺。
题蒋院判小画·其二
作者：杨士奇
朝代：明

老气峥嵘冰雪干，清风潇洒凤凰枝。相依共矢心如石，应得论交晚岁期。
题蔡骐练林先冢图
作者：杨士奇
朝代：明

犹诵过庭教，俄成陟岵悲。尘生五色服，空忆上堂时。新冢楸梧绿，深春雨露滋。含情已无限，更咏蓼莪诗。
题虎溪萧氏卷子
作者：杨士奇
朝代：明
体裁：古风

连山飞来如虎蹲，溪水百折缘山根。萦回狭旷忽异状，武陵未数桃花源。大宅谁家住深窈，粉壁纱窗动晴晓。门前稻麦连纷纷，千畦万畛翻青云。云深截断樵牧路，车马城中那得闻。四时高堂会宗族，旨酒肥羔间山蔌。座中诗礼罗俊贤，楚楚威仪光佩服。此地移家今几传，但闻朝代忘岁年。南阶乔木昔人植，如今已上干青天。从知遗安及孙子，岂独地灵能致此。后来继者更不忘，更百千年胡可量。
题虎溪萧氏卷子
作者：杨士奇
朝代：明

连山飞来如虎蹲，溪水百折缘山根。萦回陕旷忽异状，武陵未数桃花源。大宅谁家住深窈，粉壁纱窗动晴晓。门前稻麦连纷纷，千畦万畛翻青云。云深截断樵牧路，车马城中那得闻。四时高堂会宗族，旨酒肥羔间山蔌。座中诗礼罗俊贤，楚楚威仪光佩服。此地移家今几传，但闻朝代忘岁年。南阶乔木昔人植，如今已上干青天。从知遗安及孙子，岂独地灵能致此。后来继者更不忘，更百千年胡可量。
题行吟泽畔图
作者：杨士奇
朝代：明

尚有？狂箕子奴，忧心何独楚三闾。扁舟鼓枻长歌者，不是从前荷蒉徒。
题行吟泽畔图
作者：杨士奇
朝代：明
体裁：七言绝句

尚有�狂箕子奴，忧心何独楚三闾。扁舟鼓枻长歌者，不是从前荷蒉徒。
题访戴图
作者：杨士奇
朝代：明

寒宵雪初霁，明月照庭前。独酌山阴酒，含咏招隐篇。良朋忽兴念，怀往方浩然。溯洄剡中行，玉色晃山川。道长兴易穷，回舻遽言旋。性情自不羁，动止故无牵。放旷非可则，犹为画者传。
题谖草
作者：杨士奇
朝代：明

对此谖草，粲乎有章。我自陶陶，何忧何忘。
题谢廷循作山水
作者：杨士奇
朝代：明

结缨四十年，鸡鸣候朝谒。晨趋白玉堂，暮下青？闼。岂不勤寸心，曾何效毫发。对此图中人，空惭头上雪。秋日明锦树，秋水漾轻舻。得鱼足充庖，亦足供酒壶。青山常为邻，白鸥常为徒。不识簪缨贵，焉知忧与虞。
题谢廷循作山水·其一
作者：杨士奇
朝代：明
体裁：古风

结缨四十年，鸡鸣候朝谒。晨趋白玉堂，暮下青琐闼。岂不勤寸心，曾何效毫发。对此图中人，空惭头上雪。
题谢廷循作山水·其一
作者：杨士奇
朝代：明

结缨四十年，鸡鸣候朝谒。晨趋白玉堂，暮下青？闼。岂不勤寸心，曾何效毫发。对此图中人，空惭头上雪。
题谢廷循作山水·其二
作者：杨士奇
朝代：明

秋日明锦树，秋水漾轻舻。得鱼足充庖，亦足供酒壶。青山常为邻，白鸥常为徒。不识簪缨贵，焉知忧与虞。
题贝教谕容与轩
作者：杨士奇
朝代：明

金川带玉笥，此地托幽轩。旦暮无尘事，弦歌近县门。傍花晴散帙，延月夜开樽。容与存吾道，长令学者尊。
题贞寿堂
作者：杨士奇
朝代：明

吾弟身亡三十载，弊庐荒草昼深沉。传家赖有诗书泽，寡妇孤儿冰雪心。老母康宁儿壮大，一堂慈孝有谁如。吾家前代八登仕，喜有云仍知读书。
题贞寿堂·其一
作者：杨士奇
朝代：明

吾弟身亡三十载，弊庐荒草昼深沉。传家赖有诗书泽，寡妇孤儿冰雪心。
题贞寿堂·其二
作者：杨士奇
朝代：明

老母康宁儿壮大，一堂慈孝有谁如。吾家前代八登仕，喜有云仍知读书。
题费同知松树障子
作者：杨士奇
朝代：明

当代画松谁最精，王绂卓迪俱驰声。两生以来鲜继者，凤池周璿新得名。此图笔有千钧力，全幅剡藤开泼墨。双株奋起如双虬，直气森森势千尺。樛枝屈铁蟠穹苍，劲节磥砢鳞甲张。长风飒飒动满座，六月清昼高堂凉。吉安别驾好奇古，对此宛然岩壑趣。伏苓琥珀焉足期，坚操终怀共迟暮。别驾别驾临安彦，浙东山东宦游遍。四明徂徕千岁植，所历山林屡尝见。大材之成由化工，自古匠输希得逢。明堂清庙选梁柱，何限空老深山中。
题赵仲穆画马
作者：杨士奇
朝代：明

紫雾团身白玉蹄，权奇倜傥渥洼姿。王孙惯见升平事，貌得当年入贡时。十二天闲总骏才，追风蹑景是龙媒。曾随六御临关塞，亲过流沙万里来。
题赵仲穆画马·其一
作者：杨士奇
朝代：明

紫雾团身白玉蹄，权奇倜傥渥洼姿。王孙惯见升平事，貌得当年入贡时。
题赵仲穆画马·其二
作者：杨士奇
朝代：明

十二天闲总骏才，追风蹑景是龙媒。曾随六御临关塞，亲过流沙万里来。
题赵松雪画马
作者：杨士奇
朝代：明

天闲第一渥洼姿，卓荦腾骧肯受羁。何不翻然绝牵控，蹑云追电看神奇。
题赵琬司业竹
作者：杨士奇
朝代：明

琅玕竹荫玛瑙石，桥门风致自銮坡。司成堂上咏淇澳，六馆诸生日切磋。贤关一扫榛荆净，满目清风翠玉枝。成阴结实当自此，早晚云霄观凤仪。
题赵琬司业竹·其一
作者：杨士奇
朝代：明

琅玕竹荫玛瑙石，桥门风致自銮坡。司成堂上咏淇澳，六馆诸生日切磋。
题赵琬司业竹·其二
作者：杨士奇
朝代：明

贤关一扫榛荆净，满目清风翠玉枝。成阴结实当自此，早晚云霄观凤仪。
题辉侄兰
作者：杨士奇
朝代：明

幽澹其芳，介于贞石。何彼鸾凤，而栖枳棘。言念君子，可以观德。
题辉侄梅
作者：杨士奇
朝代：明

鱼浦龙洲五百年，几家文献故依然。岁寒人共梅花好，始是吾宗清白传。
题道会刘处常画
作者：杨士奇
朝代：明

新拜天恩除道会，南平邑里领黄冠。神仙官府无尘到，乔木脩篁绕石坛。故家本自尚书族，元住江南珠浦滨。归掩玄关力精进，古仙多是姓刘人。闻说延真戴道士，年来尘事不关渠。松根千岁苓堪食，只办焚香礼玉虚。白鹤观中存古堂，曾听仙曲奏琳琅。抗尘走俗头成雪，回首碧霞归思长。楼阁参差照紫霞，黄茅冈上羽仙家。几时携酒楼中坐，醉看金华与玉华。
题道会刘处常画·其一
作者：杨士奇
朝代：明

新拜天恩除道会，南平邑里领黄冠。神仙官府无尘到，乔木脩篁绕石坛。
题道会刘处常画·其三
作者：杨士奇
朝代：明

闻说延真戴道士，年来尘事不关渠。松根千岁苓堪食，只办焚香礼玉虚。
题道会刘处常画·其二
作者：杨士奇
朝代：明

故家本自尚书族，元住江南珠浦滨。归掩玄关力精进，古仙多是姓刘人。
题道会刘处常画·其五
作者：杨士奇
朝代：明

楼阁参差照紫霞，黄茅冈上羽仙家。几时携酒楼中坐，醉看金华与玉华。
题道会刘处常画·其四
作者：杨士奇
朝代：明

白鹤观中存古堂，曾听仙曲奏琳琅。抗尘走俗头成雪，回首碧霞归思长。
题邓秀才寒翠轩
作者：杨士奇
朝代：明

清轩大江畔，前有竹松林。萧条霜雪时，爱此碧森森。窗中看掩映，席上对阴沉。非将玩适重，岁暮可论心。
题邢参议竹
作者：杨士奇
朝代：明

六年嵩洛佐藩翰，劲节清风九夏寒。阅历冰霜长不改，青霄终到五云端。
题邵武经历梁菽蒙兰
作者：杨士奇
朝代：明

昔过柳溪上，每寻兰墅春。芳馨扬素彩，梦想故交人。邵武诸侯幕，光风动石阑。时清吏牍少，吟咏对芳兰。兰芷生幽谷，花时自在春。轩墀移植好，防有折花人。
题邵武经历梁菽蒙兰·其一
作者：杨士奇
朝代：明

昔过柳溪上，每寻兰墅春。芳馨扬素彩，梦想故交人。
题邵武经历梁菽蒙兰·其三
作者：杨士奇
朝代：明

兰芷生幽谷，花时自在春。轩墀移植好，防有折花人。
题邵武经历梁菽蒙兰·其二
作者：杨士奇
朝代：明

邵武诸侯幕，光风动石阑。时清吏牍少，吟咏对芳兰。
题郑中书画像
作者：杨士奇
朝代：明

芙蓉秋水粲奇姿，曾折云中仙桂枝。总向盛年观德业，春光正在凤凰池。
题郑氏思亲卷
作者：杨士奇
朝代：明

不忍杯棬饮，愁闻陟屺诗。九原那复作，寸草恨难遗。为养诚无及，行身庶可期。灵椿百年寿，至乐罄吾私。
题郭之信梅
作者：杨士奇
朝代：明

家住冠朝里，官为真定师。梅花当讲席，相对认南枝。诜诜来学者，晨夕侍皋比。花共人如玉，清香满绛帏。
题郭之信梅·其一
作者：杨士奇
朝代：明

家住冠朝里，官为真定师。梅花当讲席，相对认南枝。
题郭之信梅·其二
作者：杨士奇
朝代：明

诜诜来学者，晨夕侍皋比。花共人如玉，清香满绛帏。
题郭仲举雪景山水
作者：杨士奇
朝代：明

乾坤播清气，冈原同一色。启户得奇观，放舟浩有适。从知山泽农，丰岁占三白。何况牧守者，对此忘忻怿。
题郭公绪画
作者：杨士奇
朝代：明

一卷苔藓坚贞操，千尺云霄挺特姿。尚有山林萧散意，南行相送寄相思。
题郭智宪使荣养堂
作者：杨士奇
朝代：明

朝廷崇孝理，宪纪用儒臣。分得乌台禄，归荣鹤发亲。褒封承帝命，光彩焕龙文。慈寿知方永，谖花百岁春。
题郭氏溪南斋
作者：杨士奇
朝代：明

幽人谐静适，结宇临溪园。溪流清且深，逶迤带平村。榆柳植我楥，远岫列我门。碧筱播春阴，芙蓉丽秋暾。远绝往还迹，遂忘廛市喧。坐玩孔氏书，覃思古人言。玄理日有得，可以祛尘昏。素琴虽无弦，旨酒常在尊。意至时有适，登高睇澄源。讴吟发舒散，一写中郁烦。栖迟固夙尚，贵贱命攸存。知分吾所安，谁谓轻华轩。
题鄂渚赠别图送人归庐陵
作者：杨士奇
朝代：明

鹦鹉江中红树，凤凰城里青山。借问来游几日，秋水兰舟独还。客游黄鹤矶畔，家住金鱼浦前。心似波间明月，随君先过螺川。
题鄂渚赠别图送人归庐陵（二首）
作者：杨士奇
朝代：明

客游黄鹤矶畔，家住金鱼浦前。心似波间明月，随君先过螺川。
题鄂渚赠别图送人归庐陵（二首）
作者：杨士奇
朝代：明

鹦鹉江中红树，凤凰城里青山。借问来游几日，秋水兰舟独还。
题金亮伯梅花
作者：杨士奇
朝代：明

雪崖先生好孙子，森森庭前玉树枝。柏台御史冰霜笔，写赠梅花真似之。朔风十月江南道，万里乡园到应早。手持书卷傍花阴，更厉平生岁寒操。
题金侍讲云山障子
作者：杨士奇
朝代：明

浮云满山如玉洁，山光下映幽人居。柴门落叶可俯拾，林下日长应著书。
题金侍讲所藏赵仲穆画马
作者：杨士奇
朝代：明

粲烂五花骢，轩昂八尺龙。惟应天厩里，得似画图中。晓日立彤墀，光辉玉仗齐。朝回长散诞，流水绿杨堤。养育天闲久，常怀万里心。太平无用武，自愧主恩深。
题金侍讲所藏赵仲穆画马·其一
作者：杨士奇
朝代：明

粲烂五花骢，轩昂八尺龙。惟应天厩里，得似画图中。
题金侍讲所藏赵仲穆画马·其三
作者：杨士奇
朝代：明

养育天闲久，常怀万里心。太平无用武，自愧主恩深。
题金侍讲所藏赵仲穆画马·其二
作者：杨士奇
朝代：明

晓日立彤墀，光辉玉仗齐。朝回长散诞，流水绿杨堤。
题金学士画
作者：杨士奇
朝代：明

谁写江皋趣，披图忆汉南。清峦连岳麓，幽渚带湘潭。树色浮青霭，岩光荡翠岚。渔家临水静，禅刹与云参。窈窕缘汀路，微茫隔浦帆。平生萧散意，对此欲抽簪。
题金文鼎清风楼卷
作者：杨士奇
朝代：明

白日红尘深复深，九衢车马骤骎骎。小楼独坐清风里，如在湘川渭水浔。世上浮荣了不知，閒调绿绮理朱丝。楼头只许徽之造，楼外从人歌竹枝。清风飒飒清云深，六月楼中暑不侵。朝阳光辉下凤彩，暮雨髣髴闻龙吟。百年谁继赵松雪，近数毗陵王绂高。忽复乘云去无迹，登楼怀忆使心劳。先生已别金陵去，归住吴淞近海滨。淇澳潇湘随处有，清风明月共何人。
题金文鼎清风楼卷·其一
作者：杨士奇
朝代：明

白日红尘深复深，九衢车马骤骎骎。小楼独坐清风里，如在湘川渭水浔。
题金文鼎清风楼卷·其三
作者：杨士奇
朝代：明

清风飒飒清云深，六月楼中暑不侵。朝阳光辉下凤彩，暮雨髣髴闻龙吟。
题金文鼎清风楼卷·其二
作者：杨士奇
朝代：明

世上浮荣了不知，閒调绿绮理朱丝。楼头只许徽之造，楼外从人歌竹枝。
题金文鼎清风楼卷·其五
作者：杨士奇
朝代：明

先生已别金陵去，归住吴淞近海滨。淇澳潇湘随处有，清风明月共何人。
题金文鼎清风楼卷·其四
作者：杨士奇
朝代：明

百年谁继赵松雪，近数毗陵王绂高。忽复乘云去无迹，登楼怀忆使心劳。
题陆伴读伯阳草书后
作者：杨士奇
朝代：明

兰绕春庭露气清，往年同咏谢宣城。龙蛇满纸看遗墨，忽乱山阳笛里情。
题陈叔起画
作者：杨士奇
朝代：明

青山带长林，虚亭夐萧爽。溪水流玉虹，天光涵滉瀁。頫洁淹澹游，塞芳惬幽赏。邈尔高世怀，脱略浮云上。惟有同心人，扁舟日来往。
题陈宪山水
作者：杨士奇
朝代：明

乔林远人境，山水满幽庭。薰风昼南来，嘤鸣清可听。居贞守恬寂，聊自颐性灵。杳杳清冥上，谁见少微星。
题陈宪山水
作者：杨士奇
朝代：明

何卿妙写趣，陈宪问题诗。野水瀰溪涧，春云压树枝。群山如对客，独学更求师。待我归来日，披图共酒卮。
题陈宪章巡检山水
作者：杨士奇
朝代：明

山翠悦人心，清流堪洗耳。浩浩名利途，扰扰何穷已。画史有高怀，披图思千里。
题陈宪虎
作者：杨士奇
朝代：明

虨虨其文，眈眈其视。岂不虓怒，父子仁在。
题陈宪龙
作者：杨士奇
朝代：明

云行雨施，阳德之亨。丰穰以成，天下以平。
题陈知府竹
作者：杨士奇
朝代：明

十年为郡种筼筜，富有清风九夏凉。太守从来多惠政，后人将比召公棠。翩翩五马导双旌，金阙朝回合郡迎。带得自天新雨露，绿筠加倍旧时清。好竹何妨种万竿，岂徒惟日报平安。此君元有清贞操，傲阅冰霜过岁寒。
题陈知府竹·其一
作者：杨士奇
朝代：明

十年为郡种筼筜，富有清风九夏凉。太守从来多惠政，后人将比召公棠。
题陈知府竹·其三
作者：杨士奇
朝代：明

好竹何妨种万竿，岂徒惟日报平安。此君元有清贞操，傲阅冰霜过岁寒。
题陈知府竹·其二
作者：杨士奇
朝代：明

翩翩五马导双旌，金阙朝回合郡迎。带得自天新雨露，绿筠加倍旧时清。
题降龙
作者：杨士奇
朝代：明

云行雨施，万物咸春。收敛神用，渊潜自珍。
题雁
作者：杨士奇
朝代：明

渚田秋啄尚可饱，江苇夜栖殊未安。数声还逐海云去，怕有虞人持烛看。
题雪窗兰
作者：杨士奇
朝代：明

粲粲幽兰，在彼岩阿。春阳流辉，惠风布和。粲粲幽兰，在岩之下。懿彼白石，静言偕处。兰生幽深，孰知其芳。自我贞素，不知奚伤。予怀芳馨，远莫致之。援琴弹丝，薄写我私。
题青山白云图赠宾畿老弟南归
作者：杨士奇
朝代：明

白云三万顷，水木共清华。衡庐不可辨，依约见仙家。赠尔江南去，秋高八月槎。离情方浩浩，矫首雁行斜。
题马
作者：杨士奇
朝代：明

满身云影湿津津，何用能空冀北群。踣铁犹矜千里足，连钱时动五花文。曾随六御历沙场，初解钩膺白玉镶。只合清时谢羁束，春风散诞华山阳。
题马·其一
作者：杨士奇
朝代：明

满身云影湿津津，何用能空冀北群。踣铁犹矜千里足，连钱时动五花文。
题马·其二
作者：杨士奇
朝代：明

曾随六御历沙场，初解钩膺白玉镶。只合清时谢羁束，春风散诞华山阳。
题驿舟中小画
作者：杨士奇
朝代：明

双踏枝上雪，查查鸣未休。非关浪报喜，来岁足来牟。
题髑髅图
作者：杨士奇
朝代：明

漆园傲世者，放言出糟粕。大观天地间，玩化以嘲谑。昼夜自恒理，生死等酬酢。存顺而殁宁，焉往非吾乐。
题高克恭墨竹
作者：杨士奇
朝代：明

房山高韵五十仞，松雪清风二百年。山斋宝气不可掩，夜夜雨虹光烛天。
题高教授写竹
作者：杨士奇
朝代：明

钱塘好易悟精微，讲说图书众所推。尘掩韦编今寂寞，惟因写竹见丰仪。云根烟筱出毫端，遍洒文笺与素纨。今日风光公独远，空馀遗墨后人看。
题高教授写竹·其一
作者：杨士奇
朝代：明

钱塘好易悟精微，讲说图书众所推。尘掩韦编今寂寞，惟因写竹见丰仪。
题高教授写竹·其二
作者：杨士奇
朝代：明

云根烟筱出毫端，遍洒文笺与素纨。今日风光公独远，空馀遗墨后人看。
题魏仲房梅
作者：杨士奇
朝代：明

潇洒东风万玉林，清香终日伴清吟。都无一点流尘到，雅称平生冰雪心。
题鹓侄画
作者：杨士奇
朝代：明

员峰涌翠云浮玉，盘古洲前颇似之。鹓也诛茅好结宇，待予解绶共栖迟。
题鹡鸰图
作者：杨士奇
朝代：明

人之亲爱，至性所有。维兄与弟，如足如手。兄弟急难，我心则疚。兴言赴之，匍匐敢后。沿江历湖，自南而北。遥遥万里，敢遑暇息。亦既晤觏，季也其羸。沦坠泥涂，伯也伤悲。矢辞吁天，天听高高。伯也怦怦，中心孔劳。昔我始来，青阳肇序。日月云迈，岁聿斯暮。念桑与梓，我行将归。顾视予季，予宁不怀。顾谓予季，予岂汝违。予行复来，春以为期。鹡鸰之诗，在昔有作。兄弟急难，视古何怍。
题龙士郁竹
作者：杨士奇
朝代：明

甘溪溪上绿猗猗，映日含风千万枝。最有一枝清似玉，春明开向凤凰池。
题龙泉陈知县竹
作者：杨士奇
朝代：明

遂溪县里春潇洒，密叶繁枝满绿阴。白日天风动清韵，如闻单父奏弦琴。筼筜百尺翠亭亭，凤翥鸾骞拂汉清。应共龙泉陈令尹，冰霜同结岁寒盟。
题龙泉陈知县竹·其一
作者：杨士奇
朝代：明

遂溪县里春潇洒，密叶繁枝满绿阴。白日天风动清韵，如闻单父奏弦琴。
题龙泉陈知县竹·其二
作者：杨士奇
朝代：明

筼筜百尺翠亭亭，凤翥鸾骞拂汉清。应共龙泉陈令尹，冰霜同结岁寒盟。
馀姚陈处士挽诗
作者：杨士奇
朝代：明

桂树生堂阶，秋霜悴其英。秋霜自恒化，能不怀芳馨。人无金石资，安得独长生。形质虽化尽，惟善远益称。缅彼林居士，素履笃幽贞。恂恂孝友德，坦坦君子行。推己务惠济，洁身谢浮云。一朝尽天年，奄兹三纪盈。松柏绕丘墓，凌云郁青青。终令怀德者，凭轼怆中情。
馀姚陈氏嘉会楼
作者：杨士奇
朝代：明

邑里稽山麓，楼居浙水湄。雕栏出翠树，藻井映华芝。远眺通吴会，高攀近尾箕。云乘鹦鹉落，瀑带凤凰垂。圣化升平日，天恩长养时。四郊无夜警，万物蔼春熙。耕有如坻积，歌闻击壤辞。都将欣惬意，持用表兰楣。
馆閤真率会诗
作者：杨士奇
朝代：明

曾闻东洛集耆英，想慕高人物外情。白玉堂中千载会，紫薇垣畔七星明。朝廷有道公多暇，尊俎相娱老益清。衰朽自知难并列，拟循绿野看春耕。
马孝子诗
作者：杨士奇
朝代：明

孤坟四尺荒郊里，野草苍烟带寒水。子孙有在在他州，生者无知知者死。昔时未死语丁宁，定将还葬附先茔。来寻墓隧失南北，梦见言之真有灵。上冢无人将百岁，启圹犹存旧题记。出离客土返乡山，父已申情子终事。由来至孝动皇天，解发系鞍皆昔传。文章辉煌久不灭，知尔垂名俱万年。
驺虞诗
作者：杨士奇
朝代：明

维天至仁，涵育万类。维我皇明，一德作配。穆穆太祖，奄有八埏。仁覆其人，大哉如天。皇帝仁圣，同符太祖。天命人归，缉熙九五。皇帝曰祗，予临兆民。上天皇考，予承维仁。乃诏多方，乃循旧章。乃求遗逸，乃登俊良。德教宣明，霈泽覃敷。靡彊不驯，靡弱不扶。濡槁涤污，起废疏堙。天叙秩秩，人文彬彬。□□□□，小大熙熙。夏葛冬裘，不知渴饥。声教渐被，孰有内外。迩悦远来，极地所载。雕题漆齿，椎结辫发。梯航重译，俯伏北阙。至和孚洽，恊于天人。无远弗庭，百祥萃臻。嘉禾瑞麦，甘露芝草。白雉黄犀，皇不为宝。维钧有山，在彼周疆。乃产异兽，皓质缁章。酋耳脩尾，身虎而驯。食不生物，性麟之仁。维周亲王，往钧于田。迫之弗惊，扰之以还。曰斯驺虞，皇仁之符。不远千里，献于皇都。王拜稽首，皇帝仁圣。维仁动天，灵祥恊应。帝曰匪予，予弟仁孝。发祥周邦，维王之召。王曰匪臣，万邦帝治。帝德致祥，臣敢冒之。群臣百工，观视嗟叹。自昔有闻，于今实见。欢欣拜舞，帝仁所来。帝曰予仁，曾曷下施。予怀忠贤，为国之祯。菽粟布帛，民资以生。时无不获，予治斯德。嘉祥异物，岂予攸亟。群臣拜手，皇帝圣德。大禹不伐，商宗恭默。皇心一揆，皇寿万岁。维天降祥，如川方至。臣职载记，获睹休异。敬陈歌诗，永告来世。
驻跸峪口少师蹇公少保金公尚书胡公及予奉旨先归道中风寒小憩洪胜寺
作者：杨士奇
朝代：明
体裁：七言律诗

圣主深恩恤老臣，赐归先渡白河滨。御营昼日承三接，驿路飙风共四人。满地寒芜行雉兔，谁家荒冢伏麒麟。山僧颇解空王法，延客焚香话六尘。
驻跸峪口少师蹇公少保金公尚书胡公及予奉旨先归道中风寒小憩洪胜寺
作者：杨士奇
朝代：明

圣主深恩恤老臣，赐归先渡白河滨。御营昼日承三接，驿路飙风共四人。满地寒芜行雉？，谁家荒冢伏麒麟。山僧颇解空王法，延客焚香话六尘。
高巨川挽诗
作者：杨士奇
朝代：明

保障临江曲，荒城已半隳。重寻耆旧传，愁说乱离时。乡里思遗德，河山识令仪。孤坟三尺在，落日有馀悲。
高邮
作者：杨士奇
朝代：明

四顾无山色，苍茫极远天。水云涵郡郭，粳稻被湖田。草舍津头市，菱歌柳外船。羁愁念前路，非为别离牵。
鬼谷圮桥东山云房四图为金学士题
作者：杨士奇
朝代：明

靡靡王风叹黍离，周公已远仲尼衰。乘车拥盖诸侯客，只说阳城鬼谷师。神遇圮桥岂偶然，君臣契合亦千年。不逢龙准真明主，三杰何人解识贤。莫道征西旧司马，平生山水惬幽寻。白头匡济成何事，回首东山感慨深。云白山青琪树绿，神仙咫尺隔尘凡。九还真诀逢师授，自此流传到吕岩。
鬼谷圮桥东山云房四图为金学士题·其一
作者：杨士奇
朝代：明

靡靡王风叹黍离，周公已远仲尼衰。乘车拥盖诸侯客，只说阳城鬼谷师。
鬼谷圮桥东山云房四图为金学士题·其三
作者：杨士奇
朝代：明

莫道征西旧司马，平生山水惬幽寻。白头匡济成何事，回首东山感慨深。
鬼谷圮桥东山云房四图为金学士题·其二
作者：杨士奇
朝代：明

神遇圮桥岂偶然，君臣契合亦千年。不逢龙准真明主，三杰何人解识贤。
鬼谷圮桥东山云房四图为金学士题·其四
作者：杨士奇
朝代：明

云白山青琪树绿，神仙咫尺隔尘凡。九还真诀逢师授，自此流传到吕岩。
鬼谷圮桥东山云房四图为金学士题杨学士以海棠双鹊图赠其弟归求题·其一
作者：杨士奇
朝代：明
体裁：七言绝句

杨家庭馆风光好，花萼连枝锦不如。况是和鸣双翠羽，相亲相乐似雍渠。
鲁港
作者：杨士奇
朝代：明

经旬坐舟中，局蹐心郁郁。度江见青山，苍翠连延出。好风从北来，持杯兴浩发。宛转听棹讴，开蓬对明月。
鲁穆都御史挽诗
作者：杨士奇
朝代：明

绣衣白简铁为冠，所至冰霜六月寒。犹忆往年闽宪府，枳林清绝一琅玕。宪台归佐侍宸旒，劲操棱棱厉九秋。一旦惊心陨琼玉，空馀寒柏晚飕飕。
鲁穆都御史挽诗·其一
作者：杨士奇
朝代：明

绣衣白简铁为冠，所至冰霜六月寒。犹忆往年闽宪府，枳林清绝一琅玕。
鲁穆都御史挽诗·其二
作者：杨士奇
朝代：明

宪台归佐侍宸旒，劲操棱棱厉九秋。一旦惊心陨琼玉，空馀寒柏晚飕飕。
鸡鸣山
作者：杨士奇
朝代：明

崩裂于今未百年，下临流水尚回环。行人又动思乡意，为似江西减饭山。山压禅宫泯无迹，空馀遗碣在荒榛。梵王不自能防患，何用微言？世人。
鸡鸣山·其一
作者：杨士奇
朝代：明

崩裂于今未百年，下临流水尚回环。行人又动思乡意，为似江西减饭山。
鸡鸣山·其二
作者：杨士奇
朝代：明

山压禅宫泯无迹，空馀遗碣在荒榛。梵王不自能防患，何用微言？世人。
鸡鸣山·其二
作者：杨士奇
朝代：明
体裁：七言绝句

山压禅宫泯无迹，空馀遗碣在荒榛。梵王不自能防患，何用微言�世人。
鸿胪卿杨善父挽诗
作者：杨士奇
朝代：明

家临晋水客燕山，晚际明时逝不还。乡里到今谈旧德，一生高致乐萧閒。积书教子清风满，置酒延宾白昼长。锦诰封官出身后，天恩千岁有□□。
鸿胪卿杨善父挽诗·其一
作者：杨士奇
朝代：明

家临晋水客燕山，晚际明时逝不还。乡里到今谈旧德，一生高致乐萧閒。
鸿胪卿杨善父挽诗·其二
作者：杨士奇
朝代：明

积书教子清风满，置酒延宾白昼长。锦诰封官出身后，天恩千岁有□□。
黄侍读家赏瑞菊
作者：杨士奇
朝代：明

霜降丰钟鸣，虎啸谷风生。气类各有召，何况善所徵。君子际昌期，冠绂趋明庭。致勤靡夙夜，惟恭秉忠贞。至诚会感孚，嘉祥聿来应。众卉悴寒节，贞菊粲前楹。同叶迸赪蕤，骈芳出紫茎。动如比翼翔，静若连理荣。夕下玉堂中，高贤集良朋。玩赏验至理，讴吟播芬馨。孰云微植兹，从知兆方兴。谨始永弗渝，奕世垂休声。
黄友文教授解官归建宁
作者：杨士奇
朝代：明

京华十载托邻居，朝夕相从意不疏。屡接宾筵同唱咏，静闻师馆授诗书。青云倦翮能辞宠，白首閒情乐遂初。一片烟霞人境外，幅巾萧散有谁如。
黄处士挽诗
作者：杨士奇
朝代：明

簪组名家后，诗书奕世承。艰危持行义，萧散在林坰。韶光惊石火，精爽閟泉扃。徒使相知者，含悲诵冢铭。
黄母王夫人挽诗
作者：杨士奇
朝代：明

珠翟云冠五福身，綵衣看舞瑞麒麟。乘鸾一去知何处，女范长留教后人。口训诗书手辟纑，月涵沧海出明珠。夜中环佩归来些，啼杀堂前返哺乌。
黄母王夫人挽诗·其一
作者：杨士奇
朝代：明

珠翟云冠五福身，綵衣看舞瑞麒麟。乘鸾一去知何处，女范长留教后人。
黄母王夫人挽诗·其二
作者：杨士奇
朝代：明

口训诗书手辟纑，月涵沧海出明珠。夜中环佩归来些，啼杀堂前返哺乌。
黄氏寿谖堂诗
作者：杨士奇
朝代：明

琴江黄氏好兄弟，五十年前屡过之。今来都门遇令子，卓志能承书与诗。二老风流已长往，独侍慈颜在堂上。鹤发萧萧寿且康，甘旨晨昏足丰养。堂下忘忧多树谖，晴日暄风花正繁。斑衣婉愉献春酒，慈竹娟娟森子孙。除官分教延平去，便道升堂荣拜母。人生得禄贵及亲，板舆还奉官中住。将行索我谖堂诗，为子喜色生两眉。子家二老吾所重，诗罢能忘故旧思。
黎谕德以梅花索题赠乃侄归
作者：杨士奇
朝代：明

柏台御史当涂守，清贮胸中万斛春。昨日挥毫写林雪，玉堂留赠岁寒人。竹林二阮共襟期，晏岁京华怆别离。归到南州倚琼树，定因驿使寄相思。
黎谕德以梅花索题赠乃侄归·其一
作者：杨士奇
朝代：明

柏台御史当涂守，清贮胸中万斛春。昨日挥毫写林雪，玉堂留赠岁寒人。
黎谕德以梅花索题赠乃侄归·其二
作者：杨士奇
朝代：明

竹林二阮共襟期，晏岁京华怆别离。归到南州倚琼树，定因驿使寄相思。
龙洲姚老人献山薯土瓜获受恩赏临归乞诗走笔书三绝句
作者：杨士奇
朝代：明

老际清朝戴圣君，山林幸作太平民。乾坤莫报生成赐，万里金门拜献芹。野服清晨谒九天，承恩亲拜玉阶前。归来感戴心无限，但祝皇家万万年。南平桥外澄江畔，耕凿生涯乐有馀。又说龙洲将过县，寄言乡邑务诗书。
龙洲姚老人献山薯土瓜获受恩赏临归乞诗走笔书三绝句·其一
作者：杨士奇
朝代：明

老际清朝戴圣君，山林幸作太平民。乾坤莫报生成赐，万里金门拜献芹。
龙洲姚老人献山薯土瓜获受恩赏临归乞诗走笔书三绝句·其三
作者：杨士奇
朝代：明

南平桥外澄江畔，耕凿生涯乐有馀。又说龙洲将过县，寄言乡邑务诗书。
龙洲姚老人献山薯土瓜获受恩赏临归乞诗走笔书三绝句·其二
作者：杨士奇
朝代：明

野服清晨谒九天，承恩亲拜玉阶前。归来感戴心无限，但祝皇家万万年。
龙给事湖心草堂图
作者：杨士奇
朝代：明

巢湖介淝舒，子昔所栖迟。葺茅结幽宇，远托湖中坻。开轩面远岫，绕槛荡文漪。幽坡藉丰茸，芳林揽葳蕤。远绝往还迹，閒适惟诗书。朅来游虎闱，逦迤登赤墀。驰声倚文翰，焯有好爵縻。岂不怀初服，引睇渺天涯。致身义所重，在旧仁不遗。自公有馀暇，披图写遐思。
龙虎台
作者：杨士奇
朝代：明

高台久已倾，蒿蓬纷簇簇。犹存龙虎名，常散牛羊牧。
龙马乐歌九首
作者：杨士奇
朝代：明

龙马出，自西极。应天驷，跃方泽。具龙仪，皦玉色。嶷山立，备纯德。龙马出，神骏发。镜夹瞳，玉喷沬。追迅风，凝皓雪。灵瑞臻，耀天阙。龙马出，掩骥群。捷流电，籋矞云。入玉阙，登金门。灵自天，瑞圣君。龙马出，象应乾。旦历秦，晡憩燕。秣珠票，饮琼泉。偕祥麟，徵太平。圣人作，万物睹。神之骏，出西夏。日千里，汗流赭。宜乘御，扬神武。身矫矫，首昂昂。虬之跃，龙之骧。迈兹白，越飞黄。协乾符，表文明。乾之方，星之精。萃厥灵，挺异生。维圣仁，来嘉祯。维圣仁，寿万龄。龙马出，应皇德。皇圣仁，覆万国。天祐圣，贞符锡。圣子孙，千万亿。龙马出，昭圣世。光八表，和四裔。奉宗社，格天地。隆家邦，永文治。
龙马乐歌九首·其一
作者：杨士奇
朝代：明

龙马出，自西极。应天驷，跃方泽。具龙仪，皦玉色。嶷山立，备纯德。
龙马乐歌九首·其七
作者：杨士奇
朝代：明

乾之方，星之精。萃厥灵，挺异生。维圣仁，来嘉祯。维圣仁，寿万龄。
龙马乐歌九首·其三
作者：杨士奇
朝代：明

龙马出，掩骥群。捷流电，籋矞云。入玉阙，登金门。灵自天，瑞圣君。
龙马乐歌九首·其九
作者：杨士奇
朝代：明

龙马出，昭圣世。光八表，和四裔。奉宗社，格天地。隆家邦，永文治。
龙马乐歌九首·其二
作者：杨士奇
朝代：明

龙马出，神骏发。镜夹瞳，玉喷沬。追迅风，凝皓雪。灵瑞臻，耀天阙。
龙马乐歌九首·其五
作者：杨士奇
朝代：明

圣人作，万物睹。神之骏，出西夏。日千里，汗流赭。宜乘御，扬神武。
龙马乐歌九首·其八
作者：杨士奇
朝代：明

龙马出，应皇德。皇圣仁，覆万国。天祐圣，贞符锡。圣子孙，千万亿。
龙马乐歌九首·其六
作者：杨士奇
朝代：明

身矫矫，首昂昂。虬之跃，龙之骧。迈兹白，越飞黄。协乾符，表文明。
龙马乐歌九首·其四
作者：杨士奇
朝代：明

龙马出，象应乾。旦历秦，晡憩燕。秣珠票，饮琼泉。偕祥麟，徵太平。
述怀
作者：杨士杰
朝代：明
体裁：古风

独酌对芳樽，悠然怀古意。世事何足论，外物心自遂。举杯乐天真，多求反为累。迥迥出尘姿，油油齐物志。笑傲得此生，陶然释所系。
阮郎归·秋雨
作者：杨士聪
朝代：明
体裁：词

风吹黄叶客心惊，暗云秋雨生。青山飞霭入楼轻，摽摇连暮声。沾垄润，洒溪清，疏烟藏橘橙。江天千里一樽倾，萧萧白发更。
偶憩珠泉亭绝句二首·其一
作者：杨声远
朝代：明
体裁：七言绝句

碧池泉涌浑成珠，證得山僧衣里无。参透色空忘底事，恍然天地在冰壶。
偶憩珠泉亭绝句二首·其二
作者：杨声远
朝代：明
体裁：七言绝句

一掬泉飞万斛珠，静看妙相入虚无。唫馀试味清凉意，活水还将沸茗壶。
登太白西楼
作者：杨复一
朝代：明
体裁：七言律诗

秋到江皋万木凋，登楼凝望雨潇潇。三朝带砺虚龙殿，千载词华剩蚁桥。郭外青山常自拥，尊前白堕好相邀。临风莫漫生悲慨，今古浮沉一梦消。
碧霞台
作者：杨复一
朝代：明
体裁：七言律诗

当年楼阁剩莓苔，弥望晴空面面开。几片征帆浮远渚，五更潮信落荒台。霞从竹坞城头出，云自桃花洞口来。炼石未能伤往事，梦依灵谶首重回。
奉送白翁老堂翁老先生荣归
作者：杨大烈
朝代：明

应怀长白旧云峰，此日悬车兴俞浓。海岱共迎新逸老，镐京瞻送大司农。篱边洒酒才移菊，涧外携琴偶独松。芝草神泉能注世，鹿皮前代有遗踪。
客中九日
作者：杨奇珍
朝代：明

白发泠泠碧玉盘，黄花袅袅紫霞冠。他乡此日休辞醉，肠断故山风木寒。
庚子季夏劳梁钟三孝廉吴别驾奉逮北行怆然有感
作者：杨奇珍
朝代：明

霜飞六月莽生寒，病骨那堪强据鞍。万里飘零馀短剑，几人惨澹惜南冠。邹阳梁狱书堪上，李白浔阳泪未乾。慷慨侍臣争折槛，书生名已动长安。
梅
作者：杨奇珍
朝代：明

昨夜群真驻玉舆，白云冉冉袭霞裾。天风吹断仙郎梦，万壑半衔夜月虚。
黄道姑墓
作者：杨奇珍
朝代：明

不向人间怨白头，洞中云卧几经秋。旃檀大地春如海，一任寒烟伴古邱。
西郊甃井赠献赤
作者：杨如樟
朝代：明
体裁：古风

涿鹿西郊外，井洌寒泉食。口阔馀十围，身长若大谷。每至秋冬交，灏淼不可测。利济虽万家，汲者多�息。胆强或自轻，胆弱汲不得。羸瓶犹细事，一踬焉能翼。多君秀而文，饮渴非其职。山中采石来，筹度劳心力。七块卧其颠，八窍穴其侧。污泥从外流，砖灰且完饬。往来俱欢容，童叟无惧色。颓败在何年，不知万将亿。遥望夕阳林，隐然一乐国。静听阖郡言，非誇亦非饰。茀禄尔康矣，硙硙复即即。
书怀
作者：杨子善
朝代：明

舵楼空阔望京华，芦荻江枫岸岸花。山色淡浓昏雾薄，水光浮没夕阳斜。故乡鸿雁书千里，远浦牛羊屋数家。边塞柳营多苜蓿，石田复忆旧桑麻。
忆乡中诸故友
作者：杨子善
朝代：明

东麓溪头蟹渚阴，故乡几度忆同襟。诗联石鼎秋灯冷，韭剪春园夜雨深。白发每驰张长梦，青山慵鼓伯牙琴。客床寥落情无赖，月满空梁强自吟。
早起
作者：杨子善
朝代：明

山楼早起已闻鸡，雪漏寒光月色低。三黜有谁怜柳下，四知徒自忆关西。街头灯火催车马，城上风霜急鼓鼙。临镜每惭多白发，校书何日对青藜。
江上秋怀
作者：杨子善
朝代：明

水国风高木叶霜，满舟山色入荒凉。小孤残照收江左，大别寒烟锁汉阳。新饭软炊菰米白，浊醪香泛菊花黄。故乡千里空回首，云树茫茫鬓发苍。
江夜
作者：杨子善
朝代：明

江山秋意满虚舟，坐对渔灯看碧流。影浸星河天半落，凉生风露雨初收。椿庭有月乌啼夜，椒圃无人鹤怨秋。梦后乡关徒怅望，越吟一曲强消愁。
过杨井山
作者：杨子善
朝代：明

雾尽寒初退，风轻雨欲晴。山田春饱水，农舍早趋耕。行李青霄近，烟波白发明。正愁泥路滑，林外竹鸡鸣。
题画兰
作者：杨子善
朝代：明

九畹香清露气寒，三湘月落泪痕乾。楚天空阔秋无际，谁复行吟泽畔看。
元宫词六首 其一 世祖
作者：杨子器
朝代：明

那吒城内起楼台，万朵宫花次第开。见说南朝好儿女，远随帝玺渡江来。
元宫词六首 其三 武宗
作者：杨子器
朝代：明

五花殿上锦筵收，换着春衣打步球。近日君王□□□，承恩多喜更多愁。
元宫词六首 其六 顺帝
作者：杨子器
朝代：明
体裁：七言绝句

练槌■髻紫头绳，金绣云肩翠玉缨。学舞天魔才摆队，长安又领接番僧。
元宫词六首 其六 顺帝
作者：杨子器
朝代：明

练槌𬜣髻紫头绳，金绣云肩翠玉缨。学舞天魔才摆队，长安又领接番僧。
元宫词六首·世祖
作者：杨子器
朝代：明

那吒城内起楼台，万朵宫花次第开。见说南朝好儿女，远随帝玺渡江来。宝刹新妆法事修，五台新刹欲同游。六宫侍女知多少，太后床前早扣头。五花殿上锦筵收，换着春衣打步球。近日君王□□□，承恩多喜更多愁。请得西僧作帝师，君王拜跪不曾辞。宫娃亦有沙弥相，争得君王看片时。上都宫女貌如花，妆束分明学内家。闻说怀王来接驾，筵前重整旧琵琶。练槌𬜣髻紫头绳，金绣云肩翠玉缨。学舞天魔才摆队，长安又领接番僧。
巡野舟行
作者：杨子器
朝代：明

海虞城外晓扬舲，风景依稀似偃泾。风拂潭塘春雨细，柳遮吴塔午风轻。船场有酒频沽饮，罗坝无诗懒记程。笑指周泾浑不远，日斜无量晚钟鸣。
成宗
作者：杨子器
朝代：明

宝刹新妆法事修，五台新刹欲同游。六宫侍女知多少，太后床前早扣头。
早朝诗·其三
作者：杨子器
朝代：明
体裁：七言绝句

东方曙色未分明，玉陛千官接武行。华盖殿开銮驾出，部头天乐一齐鸣。
早朝诗·其二
作者：杨子器
朝代：明
体裁：七言绝句

九重天上六龙飞，御气絪缊拂太微。凤阁西头明月在，清光还照侍臣衣。
早朝诗·其八
作者：杨子器
朝代：明
体裁：七言绝句

綵云飞绕凤凰楼，帘捲屏开见玉旒。西殿钟声朝已落，满天星斗未曾收。
早朝诗·其六
作者：杨子器
朝代：明
体裁：七言绝句

綵云飞拥翠华春，寒耿疏星照紫宸。晓向承天门外望，过桥多少谢恩人。
早朝诗（十五首）
作者：杨子器
朝代：明

残月朣胧欲五更，禁门候立万灯明。君王静对铜人坐，一夜斋宫数漏声。九重天上六龙飞，御气氤氲拂太微。凤阁西头明月在，清光还照侍臣衣。向曙趋朝玉佩和，露华满地湿绯罗。更番奏对银台罢，听得西班唤六科。参差台殿接烟霄，履舄交加万国朝。门上优伶呈法曲，太平腔板合鸾箫。警鞭卷起肃朝班，月色清寒禁漏残。仙仗平分听奏事，举头不敢闯龙颜。仙漏迢遥隔绛霄，两行银烛照趋朝。鼓声才歇钟声动，不放朝官过御桥。彩云飞拥翠华春，寒耿疏星照紫宸。晓向承天门外望，过桥多少谢恩人。晓风吹动角端旗，仗外祥光绕赤墀。忽听殿头宣内阁，独承密旨退朝迟。彩云飞绕凤凰楼，帘卷屏开见玉旒。西殿钟声朝已落，满天星斗未曾收。
早朝诗（十五首）·其十
作者：杨子器
朝代：明

朝行分正从，睿藻耀文章。月直树无影，风清花有香。挈壶司水火，鞮鞻奏宫商。阙左棕亭下，朝回候早堂。
早朝诗（十五首）·其十一
作者：杨子器
朝代：明

禁门开始入，城观迥难攀。仗马矜骖乘，宫鸦学卷班。曙云藏北斗，晴雪见西山。肃穆垆烟外，珊珊响佩环。
早朝诗（十五首）·其十一
作者：杨子器
朝代：明

禁门开始入，城观迥难攀。仗马矜骖乘，宫鸦学卷班。曙云藏北斗，晴雪见西山。肃穆垆烟外，珊珊响佩环。平旦曈昽瑞霭浮，曙星送月下西楼。画衣遥入迎仙跸，黄伞高擎覆采旒。鸾帚拂尘花雨霁，霓旌曳影柳风柔。太平无事春如海，天保歌长乐未休。晓天宫阙挂星河，鱼钥传回凤辇过。云拥蓬莱通御气，雨晴太液起恩波。鼓严正促千官入，鞭静犹闻禁卒诃。衙退殿头幢节下，花阴满地逐鸣珂。满地霜华衬短靴，禁城阴处晓频过。金笼内使教鹦鹉，玉勒蕃奴制骆驼。八面楼西明月在，万年枝上庆云多。重闻奏事言何事，郎省无缘上谏坡。天街云骑拥青騧，明月参差印帽纱。簇仗旌旗相掩映，报班钟鼓未停挝。晨光隐约通三殿，和气氤氲满万家。朝下迥无人语杂，早莺啼出内园花。
早朝诗（十五首）·其十三
作者：杨子器
朝代：明

晓天宫阙挂星河，鱼钥传回凤辇过。云拥蓬莱通御气，雨晴太液起恩波。鼓严正促千官入，鞭静犹闻禁卒诃。衙退殿头幢节下，花阴满地逐鸣珂。
早朝诗（十五首）·其十二
作者：杨子器
朝代：明

平旦曈昽瑞霭浮，曙星送月下西楼。画衣遥入迎仙跸，黄伞高擎覆采旒。鸾帚拂尘花雨霁，霓旌曳影柳风柔。太平无事春如海，天保歌长乐未休。
早朝诗（十五首）·其十四
作者：杨子器
朝代：明

满地霜华衬短靴，禁城阴处晓频过。金笼内使教鹦鹉，玉勒蕃奴制骆驼。八面楼西明月在，万年枝上庆云多。重闻奏事言何事，郎省无缘上谏坡。
早朝诗（十四首）
作者：杨子器
朝代：明

九重天上六龙飞，御气氤氲拂太微。凤阁西头明月在，清光还照侍臣衣。
早朝诗（十四首）
作者：杨子器
朝代：明
体裁：七言绝句

仙漏迢遥隔绛霄，两行银烛照趋朝。鼓声才歇钟声动，不放朝官过御桥。
早朝诗（十四首）
作者：杨子器
朝代：明

参差台殿接烟霄，履舄交加万国朝。门上优伶呈法曲，太平腔板合鸾箫。